ועדת העבודה והרווחה, כנסת 25, פרוטוקול מספר 169, 2024-02-20 00:00

מיכל מרים וולדיגר: בוקר טוב, סליחה על העיכוב

מיכל מרים וולדיגר:  היום יום שלישי, י"א באדר א', תשפ"ד, (20

מיכל מרים וולדיגר: 2

מיכל מרים וולדיגר: 2024), אני אפתח בהשתתפות כולנו בצערה של משפחת מורל, על מותו של סמ"ר מעוז מורל, לוחם בסיירת צנחנים, בן 22, שמת מפצעיו לאחר שנפגע באורח אנוש לפני כשבוע בקרב ברצועת עזה

מיכל מרים וולדיגר:  אני מתפללת, כולנו מתפללים לרפואת כל הפצועים ולהחזרת החטופים, לניצחוננו והחזרת כל החיילים בריאים ושלמים הביתה

דבורה ביטון: רק תצרפי בהשתתפות את סמל ראשון סימון שלומוב שנפל בדרום הרצועה

מיכל מרים וולדיגר: מה, הודיעו עכשיו? בהחלט

מיכל מרים וולדיגר:  את רוצה לחזור על השם? לא שמעתי אותו

דבורה ביטון: סמל ראשון סימון שלומוב, הוא נפל בקרב בדרום רצועת עזה

מיכל מרים וולדיגר: יהי זכרו ברוך

מיכל מרים וולדיגר:  מונחת בפנינו בקשה לדיון מהיר שהגישו חברי הכנסת שרון ניר, אלון שוסטר, יצחק קרויזר, שלי טל מירון ובועז ביסמוט, בדבר מוגנות תעסוקתית לחיילי מילואים ונשותיהם

מיכל מרים וולדיגר:  אגב, יכול להיות גם חיילות מילואים ובעליהן

מיכל מרים וולדיגר:  כל הווריאציות, במהלך מלחמת חרבות ברזל

מיכל מרים וולדיגר:       לפני שניכנס ואני אתן לחברת הכנסת שרון ניר להעלות את העניין, אני כן אגיד שהממשלה שמה באמת מול עיניה את חיילי המילואים

מיכל מרים וולדיגר:  זה נאמר פעם אחר פעם

מיכל מרים וולדיגר:  זה לא רק נאמר, זה גם נעשה

מיכל מרים וולדיגר:  התקציב, תיקוני התקציב גם 2023 וגם 2024 הבסיס, העוגן היה חיילי צה"ל

מיכל מרים וולדיגר:  היה באמת המלחמה, גם בעורף וגם בחזית

מיכל מרים וולדיגר:  וסביב זה הושלמו כל יתר הדברים

מיכל מרים וולדיגר:  אז בהחלט חיילי המילואים, בני המשפחות שלהם, חשובים לנו

מיכל מרים וולדיגר:  אתם הכוח, אתם הדבר החשוב ביותר למדינת ישראל

מיכל מרים וולדיגר:  ואם דברים נופלים בין הכיסאות או לא שמנו לב, בשביל זה אנחנו מקיימים את הדיון הזה, אבל דיונים נוספים רבים

מיכל מרים וולדיגר:       אני כן אוסיף, אני מניחה שכולכם יודעים, אבל בכל זאת אני אציין, שב-4 בפברואר נחתם משרד האוצר עם משרד העבודה, עם ההסתדרות ונשיאות המגזר העסקי הודיעו שהם חתמו על הסכם קיבוצי לפיו תורחב תקופת ההגנה מפני פיטורים לחיילים בשירות מילואים פעיל מ-30 יום ל-60 יום, במטרה לספק להם הגנה מיידית מפיטורים

מיכל מרים וולדיגר:  במסגרת ההסכם עוגנו התנאים הסוציאליים למשרתי המילואים ובנות זוגם, באמת בצעד תקדימי של שיפוי מהמדינה למעסיקים בגובה של 20% משכרו של העובד המילואימניק

מיכל מרים וולדיגר:  ועוד שמונה ימי היעדרות בתשלום לבני הזוג של משרתי המילואים שיש להם ילדים עד גיל 14

מיכל מרים וולדיגר:  עוד הוסכם שם כמדומני שאם חיילי מילואים לא הספיקו לנצל את כל ימי החופשה בשנת 2023 יוכלו להעביר את זה לשנת 2024

מיכל מרים וולדיגר:  ועוד דברים

מיכל מרים וולדיגר:  וכמובן גם הייתה החלטה, אני מניחה שהיא עוד לא מומשה, שההסכם הזה יחול בצו הרחבה על כל המשק ולא רק על הארגונים שחתמו על ההסכם

מיכל מרים וולדיגר:  זה טרם נעשה, נכון נעה?     

נעה בן שבת: אני מבינה שעומדים לפרסם הודעה על כוונה, זה עוד לא החלטה

גלי שטיינברג: אני מההסתדרות

גלי שטיינברג:  אני יכולה להגיב

גלי שטיינברג:  גלי שטיינברג, ראש תחום בכיר מרחבים, לשכה משפטית של האגף לאיגוד מקצועי

גלי שטיינברג:  אני הייתי חלק מההסכם הזה ואנחנו חתמנו אותו מול הנשיאות הארגונים העסקיים ולא מול המדינה, דרך אגב

גלי שטיינברג:  ואנחנו מחכים שהמדינה תוציא צו הרחבה, כי כרגע זה לא חל על אף אחד

גלי שטיינברג:  ואנחנו מחכים

מיכל מרים וולדיגר: לא, זה חל

מיכל מרים וולדיגר:  הוא נכנס לתוקף באותו יום

גלי שטיינברג: זה לא נכנס לתוקף עד שלא יהיה צו הרחבה

מיכל מרים וולדיגר: אה, לא? אז בואו נשמע

גלי שטיינברג: ואנחנו ממתינים

מיכל מרים וולדיגר: תכף נשמע

גלי שטיינברג: זה חלק מהפערים, בגלל זה הדיון הזה

מיכל מרים וולדיגר: תכף נשמע את משרדי הממשלה הרלוונטיים

מיכל מרים וולדיגר:  אנחנו נעבור לחה"כ שרון ניר

מיכל מרים וולדיגר:  תודה על הבקשה

שרון ניר: תודה רבה, בוקר טוב לכולם

שרון ניר:  תודה גברתי על הפתיחה החשובה

שרון ניר:  אני חושבת שאחד הדברים המרכזיים שאנחנו צריכים לזכור שמדינת ישראל צריכה להוקיר ולהעריך את אלה שמשרתים עבורה

שרון ניר:  אלה שנקראו לדגל ב-7 באוקטובר ובלי למצמץ קפצו, הותירו מאחור את המשפחות, את הילדים, את מקום העבודה

שרון ניר:  סטודנטים שהותירו מאחור את התארים

שרון ניר:  אלה שכאשר מדינת ישראל הייתה צריכה אותם נקראו לדגל בלי למצמץ

שרון ניר:       אז באמת, מלחמת "חרבות ברזל" שנכפתה עלינו הביאה בסוף לגיוס של כ-300,000 אנשי מילואים, שזה גיוס חסר תקדים לדעתי בהיסטוריה של מדינת ישראל

שרון ניר:  אולי ביום כיפור היה גיוס בסדרי גודל דומים

שרון ניר:  צריך לומר שכ-100,000 מאנשי המילואים הם אנשי משפחות

שרון ניר:  וצריך גם לומר שמדובר בסוף ב-2% בלבד מהאוכלוסייה

שרון ניר:  לא כל בית יש בו משרת מילואים

שרון ניר:  בסוף זה באמת אוכלוסייה שהיא אמנם נקראת תחת צו, אבל זה סוג של אוכלוסייה שלאורך שנים מתנדבת, תורמת, תורמת יותר

שרון ניר:  ואנחנו צריכים מכאן להעביר מסר ברור שמי שתורם יותר צריך לקבל יותר

שרון ניר:       ההירתמות וההיענות שלהם, כאמור, הייתה מעל המצופה

שרון ניר:  בשבוע האחרון אני כתבתי את זה לפני שבועיים, אבל לאחר שחרורם של משרתי המילואים, התקבלו כ-70 פניות של אנשי מילואים שהתבשרו על סיום העסקתם ונקראו לשימוע

שרון ניר:  במהלך השלושה שבועות האלה ה-70 פניות הפכו כבר ל-400 פניות

שרון ניר:  זאת אומרת שיש בעיה ממשית בהקשר של מוגנות תעסוקתית על עף שעדיין אנחנו באמת עשינו איזה שהיא חבילה יפה, כמדינה, לאנשי המילואים, והתקדמנו כברת דרך

שרון ניר:  אני רוצה לומר שסוגיית המוגנות התעסוקתית לאנשי המילואים ובני משפחתם, זאת אומרת בני או בנות זוג, זה עדיין סוגייה בפער

שרון ניר:  ואנחנו צריכים לומר את זה בצורה ברורה ולטפל בזה

שרון ניר:       אני רוצה לדבר על דוגמאות

שרון ניר:  חייל מילואים שחזר לעבודתו ונקרא לשימוע כי הוא לא עמד ביעדים

שרון ניר:  זאת אומרת, מה זאת אומרת לא עמד ביעדים? ארבעה חודשים הוא היה בעומק השטח, איך היה לו זמן לעמוד ביעדי מכירות, ככל שמדובר באיש מכירות

שרון ניר:  סיפור נוסף ששמענו עליו על אשתו של איש מילואים שאמרו לה שבמהלך התקופה הזאת שהיא הייתה צריכה להיעדר מידי פעם כדי לטפל בבית, כי היא הייתה סוג של משפחה חד הורית אמרו לה 'את כבר לא מתאבדת על המשימה'

שרון ניר:  כי בארבעה חודשים האלה כנראה היא לא יכלה לעבוד בעצימות שהיא עבדה קודם לכן

שרון ניר:  זאת אומרת ההסתכלות של המעסיקים והנוקשות וחוסר קשב, כמו שמצופה מאתנו כחברה ישראלית, להסתכל על אלה שמשרתים יותר ונותנים יותר הוא לא כנראה הקשב שאנחנו משדרים ומצפים לו

שרון ניר:  אני רוצה לומר שנודע לנו על מקרים שבהם נשים של חיילי מילואים פוטרו מעבודתן או הוצאו לחל"ת

שרון ניר:  מה שנקרא תופעת החל"ת השקטה

שרון ניר:  זאת אומרת תרשמי לנו פתק בבקשה שאת צריכה לצאת לחל"ת, כי בעלך יוצא למילואים

שרון ניר:  ברגע שאת רושמת מייל כזה אז אנחנו כבר מסודרים, אנחנו לא צריכים לפטר אותך

שרון ניר:  אבל מתי נחזיר אותך? לא בטוח שנחזיר אותך

שרון ניר:  אולי גם לא נחזיר אותך

שרון ניר:  ואז למעשה תופעת החל"ת הופכת להיות התופעה של פיטורים שקטים

שרון ניר:  מדובר בנשות אנשי מילואים או כמובן בני זוג של נשות מילואים, שנאלצו להישאר לטפל בבית, לטפל בחיי המשפחה, להיעדר מהעבודה

שרון ניר:  כי הם היו ההורה היחיד שהיה צריך לשאת בנטל המשפחתי

שרון ניר:       כידוע, ואני רוצה שנסתכל על זה על הבתים

שרון ניר:  לא נסתכל על איש המילואים ולא על אשתו

שרון ניר:  אנחנו נסתכל על זה כעל בתים

שרון ניר:  כידוע, הבית הוא מקום ממנו שואבים כוחות

שרון ניר:  ללא הבית כיצד יוכלו חיילי המילואים להמשיך ולהגן על ארצנו? ואנחנו כבר יודעים שיש אנשי מילואים שרק סיימו לפני חודש וכבר יש להם צו לעוד שלושה חודשים, ארבעה חודשים, למשך 40 יום

שרון ניר:  אנחנו מבינים שהמלחמה הזאת תלווה אותנו בשנה הקרובה

שרון ניר:  ולכן פגיעה בפרנסתם של משקי הבית שנרתמו להגן על כולנו היא בלתי מתקבלת על הדעת

שרון ניר:  פגיעה בפרנסה משפיעה באופן ישיר על יציבות המשק הביתי, על הרווחה הכלכלית של המשפחה ובמקרים בהם החייל או בת זוגו פוטרו מעבודתם, וכמובן אני מתייחסת לשני המגדרים, המשפחה עלולה למצוא את עצמה במצב של אי ביטחון כלכלי וזה עלול להשפיע על התפקוד של החייל עצמו גם בראייה צופנת פני עתיד

שרון ניר:  מה שיכול גם להוביל לפגיעה ביכולת שלו לבצע משימות מבצעיות באופן ראוי ובהתאם לצו השעה

שרון ניר:       אני חושבת שלנו יש משימה, לחברי הכנסת, ובכלל כמובן גם לממשלה, להגן על הפרנסה של החיילים ובני משפחותיהם

שרון ניר:  קודם כל זה חובה מוסרית וערכית שאנחנו צריכים לתרגם אותה לחובה חוקית וזה חלק מהמרכיב של החוסן הלאומי של כולנו

שרון ניר:  אני רוצה לומר לגבי הסוגייה שאת נתת עליה את הדעת, כי באמת אני חושבת שיש פה באמת לא מעט תגמולים שתורגמו כבר לתגמול מזערי ותגמול נוסף, אבל בעיקר כספים שתורגמו עם לעבודה עצימה

שרון ניר:  צה"ל נמצא פה, אני רואה נציג צה"ל

שרון ניר:  ובאמת לקחו ונתנו תגמולים כאלה ואחרים למשפחות של אנשי המילואים

שרון ניר:  אבל סוגיית המוגנות התעסוקתית היא לא סוגייה שנסגרה עד הסוף

שרון ניר:  אני חושבת שהסוגייה של ה-30 יום, כשמדובר על מוגנות תעסוקתית כפי שקיימת היום בחוק, של 30 יום בלבד, גם לאיש מילואים וגם לבן/בת זוגו זה לא נותן את המענה

שרון ניר:  כי עד שבן אדם חוזר לעבודה ועד שהוא מתחיל להתאקלם

שרון ניר:  ולצורך העניין הוא רוצה לחזור לאותה עצימות אז הוא כבר נמצא תחת זכוכית מגדלת של 30 יום שיכולים בסופם, הוא יכול בסופם להיקרא לשימוע

מיכל מרים וולדיגר: זה שעון חול, ברור

שרון ניר: בדיוק

שרון ניר:  ולכן חייבים להיערך לזה

שרון ניר:  אני הגשתי, גברתי, הצעת חוק שמדברת על הרחבת המוגנות התעסוקתית לאנשי מילואים, ל-90 ימים

שרון ניר:  אני חושבת שזה סד הזמנים שצריך לתת לאיש מילואים שחוזר מהמילואים כדי להוכיח את עצמו בסוף

שרון ניר:  את יודעת, כדי לחזור לשגרה, להתחיל להוכיח את עצמו ובאמת להראות שהוא ראוי למקום העבודה ולא לעמוד עם חרב הפיטורים שמונפת על צווארו

שרון ניר:  אני חושבת שזה צריך להיות נוגע גם לנשות המילואים

שרון ניר:  גם שם צריך להרחיב מ-30 ימים ל-60 ימים

שרון ניר:  ולכן הסוגייה של המוגנות התעסוקתית היא לא עומדת למבחן כרגע ואין לה מענה

שרון ניר:  תודה רבה

מיכל מרים וולדיגר: תודה רבה שרון

מיכל מרים וולדיגר:  חה"כ יצחק קרויזר, בבקשה

מיכל מרים וולדיגר:  מאחר והתחלנו מאוחר, אנחנו לא נוכל לסיים מאוחר

מיכל מרים וולדיגר:  אז להשתדל לקצר, כדי שנשמע גם את אנשי המשרדים, שייתנו לנו סריקה לגבי ההסכם שכבר נחתם איפה הוא יוצא לפועל, מתי הוא יוצא לפועל

מיכל מרים וולדיגר:  מה עומד כחסם שבגלל זה הוא לא מתקדם לכיוון צו הרחבה

מיכל מרים וולדיגר:  וכמובן את כל יתר האנשים שביקשו לדבר כדי לנסות ולקדם את הנושא החשוב הזה

מיכל מרים וולדיגר:  תודה

יצחק קרויזר: אז קודם כל, תודה רבה

יצחק קרויזר:  באמת בהמשך לפתיח שלך, מעוז מורל, שנפל, לוחם בסיירת צנחנים, מהיישוב טלמון

יצחק קרויזר:  זה המעוז השני שנופל מאותו יישוב

יצחק קרויזר:  מעוז פניגשטיין נפל לפני שלושה חודשים

יצחק קרויזר:  היה לוחם מילואים ביחידת דובדבן

יצחק קרויזר:  אנחנו בני דודים שניים, אז ככה באמת יישוב קטן שהשכול מכה בו

יצחק קרויזר:  זה בעניין הזה

מיכל מרים וולדיגר: יהיה זכרם ברוך

מיכל מרים וולדיגר:  שנהיה ראויים לקורבנות הללו

יצחק קרויזר: אמן

יצחק קרויזר:  דיון מאוד חשוב

יצחק קרויזר:  תודה רבה לך חה"כ שרון ניר, שהעילית את הנושא הזה שמה שנקרא היינו צריכים לטפל בו עוד הרבה לפני ה-7

יצחק קרויזר: 10, אבל הוא קפץ ביתר שאת לאחר ה-7

יצחק קרויזר: 10 כי מערך המילואים בעצם נמתח לכל רוחב היריעה שלו

יצחק קרויזר:       אני זכיתי גם, זכיתי, כן? לשרת במילואים לא מעט שנים

יצחק קרויזר:  גם ב-7

יצחק קרויזר: 10 קפצתי עם היחידה שלי, שדרך אגב, נמצאים בשירות מילואים כבר מעל 130 יום ומסיימים בסוף החודש הזה וכבר הצו שלהם הוא ליוני, שלושה חודשים נשאר להם להיות בבית

יצחק קרויזר:  כלומר, תבינו את האירוע

יצחק קרויזר:  יש שם סטודנטים, שכירים, עצמאיים

יצחק קרויזר:  בדרך לפה דיברתי עם אחד מהחבר'ה, אב לשבעה ילדים, מנהל משרד גדול של רואי חשבון בתל אביב

יצחק קרויזר:  שלושה חודשים אחרי עוד מעט חמישה חודשים שהוא לא בעסק שלו בעצימות מאוד גבוהה של לחימה, הרבה מאוד אימונים

יצחק קרויזר:  ושלושה חודשים זה כלום, זה לא תקופת הסתגלות אפילו

יצחק קרויזר:  זה להגיע, לתת כיף לעובדים ולחזור חזרה לשירות מילואים ארוך

יצחק קרויזר:       וכך תיראה 2024 וגם 2025

יצחק קרויזר:  ואני מניח שכך ייראו השנים הבאות קדימה

יצחק קרויזר:  ולכן המעטפת הזאת היא קריטית

יצחק קרויזר:  היא אפילו לא זכות שלנו, היא חובה שלנו לייצר פה מעגל של מוגנות למשרתי המילואים, על כל המעטפת שלהם

יצחק קרויזר:  לסטודנטים, לשכירים, לעצמאיים, לבני ובנות הזוג, לילדים

יצחק קרויזר:  וב-"חרבות ברזל" ראינו שיש גם לא מעט לוחמים ולוחמות במילואים שיש להם גם נכדים

יצחק קרויזר:  ולכן אנחנו צריכים לייצר פה איזה שהוא מענה לכל הרוחב

יצחק קרויזר:  והוא מגיע גם בצורה של חקיקה, כי אין ברירה, אנחנו צריכים גם לחוקק את הדברים האלה כדי שיהיו מאורגנים ויכפו את הממשלה כדי לתת

יצחק קרויזר:  ואמרתי את זה גם לשר האוצר שה-9 מיליארד שהוא מייעד וכבר עברו בוועדת הכספים מיליארד וחצי מתוך התוכנית הזאת לטובת המשרתים

יצחק קרויזר:  זה לא רק כסף

יצחק קרויזר:  יש פה אמירה מאוד ברורה שהציבור שמשרת חוזר להיות בראש סדר העדיפויות של ממשלת ישראל, של מדינת ישראל

יצחק קרויזר:  ועלינו יש חובה לא רק עכשיו מה שנקרא להכות בברזל כשהוא חם, אלא גם להמשיך להרים את המשרתים גם בשנים הבאות, בעוד חמש ושש שנים, כשהמדינה תחזור לשגרה והחטופים יוחזרו והחיילים יחזרו לשגרת החיים שלהם, אבל עדיין ה-2% של המשרתים האלו ימשיכו

יצחק קרויזר:  אני רק מקווה שהאחוז הזה רק ילך ויגדל והזכות הזאת לשרת בצה"ל ולשרת במערך המילואים תורחב לעוד מגזרים בחברה הישראלית

יצחק קרויזר:       אני חושב שיש לנו כאן מערך של חקיקה

יצחק קרויזר:  אנחנו ביחד עובדים גם עם שרון בשדולת המילואים

יצחק קרויזר:  אני חושב שזו שדולה שעובדת יפה מאוד בינינו, בתוך השדולה וגם ביחד עם צה"ל, עם קצין המילואים הראשי

יצחק קרויזר:  עם כל הסגל שלו שבאמת אנחנו נפגשים פה אחת לשבוע, שזה המון

יצחק קרויזר:  והטביעות שלנו, המעשים שלנו בשדולה הזאת ממש באים לידי ביטוי גם בתוך התקציב הזה, עם הרבה ישיבות עם שר האוצר, עם חה"כ סולומון מהציונות הדתית, מהמפלגה של השר, שהוא ככה נותן לנו ערוץ ישיר באמת למשרד האוצר

יצחק קרויזר:  ואני חושב שיש פה חיבור של הרבה נושאים שצפו, כי אין מה לעשות, המילואים מעולם לא היו בצורה כזאת עצימה

יצחק קרויזר:  מאז מלחמת יום כיפור

יצחק קרויזר:  ולכן באגים במערכת צפו

יצחק קרויזר:  יש כאן תיקוני חקיקה לשישי שבת, שמילואימניקים לא מפוצים על ימי שישי ושבת, כי בעצם המערכת בנויה לפצות עובד על חמישה ימים בשבוע ובעצם המילואים נמשכו הרבה מעבר לסופי השבוע

יצחק קרויזר:  הנושא של החל"ת השקט שדיברת עליו, עבדנו ביחד על הארכת חופשת הלידה גם למשרתות וגם למי שבן הזוג שלה נמצא במערך המילואים

יצחק קרויזר:  הנושא של מעונות היום לילדים של המשרתים, כמו שאמרתי גם לנכדים

יצחק קרויזר:  הרבה פעמים אנחנו לא שמים לב בחיי היום יום, אבל יש ילד בכיתה שאבא שלו כבר לא, אמא שלו לא נמצאת בבית כבר עוד מעט חמישה חודשים

יצחק קרויזר:  יש לו מצוקות, הוא צריך שהמערכת תתמקד עליו

יצחק קרויזר:  וזה לא רק במערכת הביטחון, זה גם במערכת החינוך

יצחק קרויזר:  ואנחנו, כולנו בחברה

יצחק קרויזר:       מה שאמרתי האירוע של אבטלה

יצחק קרויזר:  דמי אבטלה

יצחק קרויזר:  היום חייל מילואים אין לו מה לעשות

יצחק קרויזר:  הוא ייצא לשלושה חודשים, ברור לו שאחרי 30 יום ולכן המוגנות הזאת ל-90 יום היא חשובה

יצחק קרויזר:  מצד שני, אנחנו גם צריכים לראות שלפעמים המעסיק עצמו הוא משרת מילואים ולפעמים האיזון הזה בין השוט של חקיקה לבין התמריצים, לתת הרבה גזרים לאלה שמעסיקים מילואים, לאלה שמשרתים במילואים

יצחק קרויזר:  ולא בהכרח לכפות עליהם את הנושא הזה של החקיקה

יצחק קרויזר:  ולכן התמריצים האלה הם חשובים

יצחק קרויזר:       דיברנו על בנות זוג שנמצאות בעבודה, או בני זוג, לא חשוב, שהם יוכלו לצאת מוקדם מהעבודה

יצחק קרויזר:  להגיע לאסוף את הילדים ובעצם לייצר רצף בעבודה וגם להקל על המעסיק

יצחק קרויזר:  כי בסופו של דבר הוא צריך לייצר עשייה ותעסוקה

יצחק קרויזר:  אמרנו מוגנות לסטודנטים ובכלליות אני אומר, בסוף הנקודה המרכזית היא העדפה ולתעדף ולשים את ציבור המשרתים בראש סדר העדיפויות וזה נכון לכלל המשרדים בממשלת ישראל

יצחק קרויזר:  תודה רבה

מיכל מרים וולדיגר: לגמרי

מיכל מרים וולדיגר:  תודה רבה חה"כ קרויזר

מיכל מרים וולדיגר:  אין ספק שכל מה שלא ניתן זה לא יספיק כדי להביע את הערכתנו

מיכל מרים וולדיגר:  אז תודה רבה

מיכל מרים וולדיגר:  חה"כ דבי ביטון ואחר כך נעבור למשרד הביטחון

דבורה ביטון: תודה גברתי

דבורה ביטון:  אני רוצה להודות לחבריי על הדיון המהיר החשוב הזה

דבורה ביטון:  ועדת עבודה ורווחה בהחלט שמה את הנושאים האלה על שולחנה

דבורה ביטון:  וכחברה אני יכולה לומר שפגשנו את נשות המילואימניקים, פגשנו מילואימניקים

דבורה ביטון:  ובאמת, אני לא אחזור על מה שנאמר, כי כל מילה בעצם מסבירה

דבורה ביטון:  חשוב לי מאוד להדגיש שמדינת ישראל אולי לצערנו חוותה מלחמות ותחווה

דבורה ביטון:  מה שקרה ב-7 באוקטובר זה לא מה שהכרנו

דבורה ביטון:  אמנם יש חוקים שאוסרים

דבורה ביטון:  יש חוק מ-1949 ומ-2006 בנושא של המוגנות

דבורה ביטון:  אבל עדיין החוקים האלה לא מספיק ברורים ונחושים

דבורה ביטון:  ולכן במסגרת כל מה שייעשה כאן והטבות ומה שנוכל לסייע, אני מאוד ארצה שבמסגרת החוקים גם תהיה החמרה

דבורה ביטון:  שזה יהיה מרתיע ולא יעבור לסדר היום מי שמפר את זה

דבורה ביטון:  וההגנה צריכה להיות מבחינתי ברגע שאחד מבני המשפחה התגייס, האבא, האמא, התא המשפחתי כולו מגויס

דבורה ביטון:  כך צריך להתייחס

דבורה ביטון:  מגויסים הילדים, מגויסים הנשים או הגברים, לחילופין, ולכן יש לזה משמעות מאוד גדולה לתכלל את הכול כתא משפחתי אחד שבסוף כאשר נחזור לשגרה הם יחזרו עם אותה עוצמה ובלי שום נזק נלווה

מיכל מרים וולדיגר: תודה רבה

מיכל מרים וולדיגר:  אנחנו נפנה עכשיו למשרד הביטחון, לשמוע את התייחסותו

מיכל מרים וולדיגר:  אני כן אגיד לפני שאנחנו נפנה שיש כיום, ב-28 בנובמבר 2023 תוקן חוק הגנה על עובדים בשעת חירום

מיכל מרים וולדיגר:  ובעצם כהוראת שעה למשך שלושה חודשים עד ה-7 בינואר

מיכל מרים וולדיגר:  אחר כך הוארך שוב עד ה-1 במרץ

מיכל מרים וולדיגר:  הוא חל גם על עובד שהתפנה מביתו, ממקום מגוריו, גם על החטופים, גם על הנעדרים ובני המשפחות שלהם וגם על בני זוג של חיילים

מיכל מרים וולדיגר:  הוא אמור להיות עד ה-1 במרץ

מיכל מרים וולדיגר:  יש כוונה להאריך אותו

מיכל מרים וולדיגר:  אנחנו נאריך אותו ממש בימים הקרובים עד 1 ביוני

מיכל מרים וולדיגר:  ומן הסתם כנראה נצטרך להאריך אותו שוב

מיכל מרים וולדיגר:  אז זה חשוב שנשים את זה על השולחן וזה אמור להיחתם באמת בימים הקרובים

מיכל מרים וולדיגר:  אז משרד הביטחון, בבקשה

אורי סביר: אני מעדיף להתייחס בסוף, קודם נשמע את העמותות

מיכל מרים וולדיגר: אוקיי

מיכל מרים וולדיגר:  אז אנחנו נעבור למשרד העבודה, שרון כהן

שרון כהן: בוקר טוב

שרון כהן:  אז כן, קודם כל אני שמחה לומר שבאמת הבוקר שר העבודה חתם על הכוונה להרחבת אותו הסכם שהזכרתם

שרון כהן:  אין מה לעשות, אני מבינה את מה שאת אומרת, שיש חסמים

שרון כהן:  דיברתם על חסמים

שרון כהן:  אז זה גם עניין של שלבים שהם בחוק

שרון כהן:  זה דברים שלא ניתן לדלג עליהם והם מחויבים על פי חוק

שרון כהן:  זה צריך לצאת להיוועצות עם כל מיני ארגונים וזה צריך להיות פתוח לעררים

שרון כהן:  ובמידה והכול יעבור בשלום, וזו תקוותנו, כי באמת השר שם לו בכלל את כל הנושא של המילואים ובכלל בראש סדר העדיפויות

מיכל מרים וולדיגר: אז אני לא מבינה, אני עוצרת אותך שנייה

מיכל מרים וולדיגר:  אם לצורך העניין יושב פה חייל, נחמן, תרשה לי להזכיר אותך, שכן פוטר מעבודה אחרי 30יום, זה לא עוזר לו שיש הרבה חסמים

מיכל מרים וולדיגר:  איך אנחנו פותרים? הרי אם אנחנו החלטנו כבר להאריך מ-30 ל-60 וזה כבר הוחלט, זה יכול לקחת עכשיו עוד ארבעה חודשים עד שכולם יגישו עררים

מיכל מרים וולדיגר:  איך אנחנו עוזרים למנוע את האירוע כמו שקרה פה?      

שרון כהן: אז אני אומר שמעבר להגנה שיש במסגרת חוק חיילים משוחררים שעליהם אנחנו אמונים, אנחנו אמונים גם על חוק שוויון הזדמנויות בעבודה וגם על הנושא של חוק הגנה על עובדים בשעת חירום

שרון כהן:  ולכן לצורך העניין עובד שפוטר על אף שההסכם הזה של ההרחבה מעבר ל-30 יום ניתן לראות גם, ניתן לאכוף אכיפה פלילית גם בהיבט של חוק שוויון הזדמנויות בעבודה, איסור אפליה

שרון כהן:  מחמת, יש לא מעט קריטריונים וביניהם גם הנושא של קריאה לשירות מילואים

שרון כהן:  מחמת הורות בהקשר של נשות המילואים

שרון כהן:  זאת אומרת, אפשר לבצע אכיפה פלילית כנגד המעסיקים גם עד שיורחב ל-60 ימים

שרון כהן:  זה בהקשר הזה של משרד העבודה

שרון כהן:  יש לנו לא מעט הגנות שאני מניתי אותם כאן

מיכל מרים וולדיגר: כן, אבל סליחה שאני שואלת אותך

מיכל מרים וולדיגר:  כאחת שהבת שלה בעלה במילואים ועם ילדים קטנים וכו'

מיכל מרים וולדיגר:  לחשוב על זה שהיא תצטרך עכשיו ללכת לבית משפט ולהתחיל לתבוע

שרון כהן: לא, לא, אנחנו מנהלים

מיכל מרים וולדיגר: איפה? היא בקושי נושמת

קריאה: גם עד שזה יעבור זה כבר יהיה לא רלוונטי, כי באמת כבר עברו, מרביתם משתחררים עכשיו

ינון אזולאי: כן, אבל מעבר ל-30 ימים אפשר

ינון אזולאי:  אני אשמח להתייחס, אני ממשרד הכלכלה מנציבות שוויון

ינון אזולאי:  ואני באמת רוצה להגיש

מיכל מרים וולדיגר: רגע, רגע, בואו נגמור רגע משרד העבודה ואז תעזרו לה

מיכל מרים וולדיגר:  אין בעיה, אנחנו צריכים את כולכם

עילם שניר: עילם שניר, משרד המשפטים

עילם שניר:  השאלה, רק להבין אם השאלה שלך, מה המסגרת המשפטית שמאפשרת את ההגנות

עילם שניר:  מה ההגנות כרגע בהינתן שההסכם עוד לא בתוקף

עילם שניר:  והשאלה מה הם עושים

נעה בן שבת: אולי צריך לשאול האם ההסכם הוא בעל משמעות? הרי לא תהיה אפשרות אכיפה

נעה בן שבת:  זאת אומרת תהיה אפשרות אכיפה בוועדת הפיקוח הזאת, אבל האכיפה צריכה, בשביל אכיפה צריך את תיקון החוק

נעה בן שבת:  בשביל שוועדת התעסוקה תוכל להתערב צריך את תיקון החקיקה

עילם שניר: יש שני דברים

מיכל מרים וולדיגר: מאחר ויש לנו צופים, אז בוא שנייה תעשה לנו, או אתה או שרון, רגע סדר

מיכל מרים וולדיגר:  מה קורה היום כן בהתייחסות שנחתם כבר הסכם

מיכל מרים וולדיגר:  מה התוקף שלו ומה, שחיילי המילואים הרבים וכל המשפחה כולה

קריאה: בדיוק גברתי, אם אפשר להתייחס גם לחייל וגם לבן או בת הזוג

קריאה:  הסיפור של בן ובת הזוג עכשיו די באוויר

עילם שניר: אני אנסה

עילם שניר:  שוב, זה לגבי המצב הקיים

עילם שניר:  לשנות וזה, בשביל זה יש כנסת וכו'

עילם שניר:  דבר ראשון, לגבי ההסכם אני רק אגיד, ההסכם עצמו שנחתם למיטב ידיעתי, יש פה את מי שמעורבים בו, הוא מותנה בזה שהוא מורחב

גלי שטיינברג: נכון

עילם שניר: כלומר הוא לא בתוקף עד שהוא לא יורחב בצו הרחבה

עילם שניר:  זה אפשרי, אפשר לעשות את זה

גלי שטיינברג: לכן זה כל כך דחוף

מיכל מרים וולדיגר: תני לו

מיכל מרים וולדיגר:  תודה

מיכל מרים וולדיגר:  אנחנו רוצים לשמוע מההתחלה ועד הסוף

עילם שניר: אני לא יכול לקבוע - - - היום

עילם שניר:  אני יכול להגיד לפי התהליך בחוק צריך לקיים התייעצות כדי לפרסם את אותה הודעה על כוונה להרחיב ואחרי זה יש עוד 30 ימים שבהם יכולים להגיש עררים

עילם שניר:  לגבי למה זה קרה עכשיו וזה, אני לא יודע לענות

עילם שניר:  זה גם לא אני צריך לענות על זה

עילם שניר:  זה משרד העבודה צריך לענות

עילם שניר:  אבל ההסכם נחתם, הודעה על כוונה נחתמה היום

עילם שניר:  היא תפורסם אני מעריך היום

עילם שניר:  ותוך 30 ימים אפשר יהיה למצות את כל ההליכים שנדרשים בחוק כדי להרחיב

עילם שניר:  ואז אפשר יהיה להרחיב אותו ואז הוא ייכנס לתוקפו

ינון אזולאי: אבל גם בלי הסכם יש הגנות

עילם שניר: אני יכול לתאר את ההסכם, אבל נראה לי שמי שחתמו עליו

עילם שניר:  כרגע ההסכם הזה הוא לא חוק

עילם שניר:  אם רוצים להבין מה ההסכם קובע, קודם כל שהצדדים להסכם, שאני מבין שהם פה, יכולים גם להציג את זה

עילם שניר:  אני יכול להציג מה כרגע קיים כשאין את ההסכם הזה

עילם שניר:  יש את חוק חיילים משוחררים, שמדבר על הגנה יותר הרמטית ב-30 הימים שמתום השירות, שלצורך כך דורש את אישור ועדת תעסוקה

עילם שניר:  גם אחרי ה-30 ימים עדיין אסור לפטר אם זה בקשר למילואים

עילם שניר:  ועדיין אפשר לפנות לוועדת התעסוקה בכובע לא המנהלי שלה, אלא בכובע מעין שיפוטי שלה ושזה במקום ללכת לבית הדין לעבודה ולטעון שהפיטורים היו בגלל המילואים

עילם שניר:  זה תהליך שגם אפשרי לעשות אותו

עילם שניר:  זה לגבי המשרת

עילם שניר:       הגנה דומה במהות שלה כרגע בחוק שוויון הזדמנויות בעבודה לגבי איסור אפליה

עילם שניר:  שגם שם אפשר להגיש, יש איסור אפליה, העברת נטל וכל מיני כאלה

עילם שניר:  שם זה בית הדין

מיכל מרים וולדיגר: חוק הזדמנות בעבודה זה כולל גם את בנות הזוג?      

ינון אזולאי: נכון

ינון אזולאי:  מחמת הורות

קריאה: אנחנו הנציבות שהוקמנו בעקבות החוק הזה ואני אשמח באמת לדבר על המצב

מיכל מרים וולדיגר: כן, כן, את תרחיבי

מיכל מרים וולדיגר:  לא עכשיו, אחרי עילם

עילם שניר: ההגנה לשירות מילואים בחוק שוויון הזדמנויות בעבודה חלה לגבי המשרתים

עילם שניר:  יש כל מיני עילות שאסור לפטר שנחשבות אפליה

עילם שניר:  זה יכול להיות מחמת מין, מוצא וכו'

עילם שניר:  גם מחמת הורות וגם מחמת שירות מילואים או קריאה לשירות מילואים

עילם שניר:  גם קריאה צפויה לשירות מילואים זה גם חוק חיילים משוחררים

עילם שניר:  כלומר לא רק מילואים שבוצעו

עילם שניר:  לגבי בנות זוג של משרתי מילואים זה לא התלבן בפסיקה

עילם שניר:  אפשר לפסוק שאם יש ילדים וכתוצאה מהצורך להשגיח עליהם יותר יהיה פיטורים יכול להיות מאוד שבית הדין יראה בזה כפיטורים מחמת הורות

עילם שניר:  יכול להיות

עילם שניר:  אני מבין שזו גם הנטייה של הנציבות ושל משרד העבודה

עילם שניר:  זה לא נפסק עדיין, אין על זה פסיקה להבנתי

עילם שניר:       לגבי חוק הגנה על עובדים בשעת חירום, מה שעשו שבשעת חירום יש היעדרויות או אי ביצוע עבודה

עילם שניר:  ואם אי ביצוע עבודה או היעדרות היא לגבי אוכלוסיות מסוימות שנכנסו בתיקון האחרון, כמו אוכלוסיות מפונים, בני משפחות של חטופים והחטופים עצמם

עילם שניר:  וגם בנות זוג של משרתי מילואים, סדיר וגם בני זוג שהם גרושים

עילם שניר:  ככל שיש להם ילד שנדרש להשגיח עליו

עילם שניר:  מה שעשו בתיקון זה שבניגוד למצב שקיים בכלל האוכלוסייה, שאם יש ילד ונסגר המוסד החינוכי ואז היעדרות מאפשרת להיעדר מהעבודה, אז פה ניתקו את זה מהסגירה של המוסד החינוכי

עילם שניר:  אמרו לגבי הקבוצה הזאת אם צריך להשגיח על ילד, גם אם אין סגירה של המוסד החינוכי, מתוך הבנה של מה שאתם אמרתם שזה כמו אותה חד הורית בעצם שמתנהלת, או אם זה גרושים אז כל הנטל נופל על אחד ההורים

עילם שניר:  אז בעצם נתנו את ההגנה הזאת

עילם שניר:  זו הגנה שהיא בהוראת שעה והיא צפויה להיות מוארכת שוב

עילם שניר:  זו לפחות הכוונה

עילם שניר:  אני מקווה שזה עשה איזה שהוא סדר

מיכל מרים וולדיגר: רק שאלה אחת ואז נעבור

מיכל מרים וולדיגר:  לפי מה שאתה אומר כרגע, תקן אותי אם אני טועה, וגם לאור שאלתה של עו"ד נעה בן שבת, בעצם עצם העובדה שמשרדי הממשלה, כולל הגופים, חתמו על הסכם, מבחינת הציבור זה כרגע לא רלוונטי אליהם

מיכל מרים וולדיגר:  כל עוד לא יעשו כל הפרוצדורה שצריכה להיעשות על פי החוק

עילם שניר: אמרתי, מי שחתמו על ההסכם יכולים להרחיב

עילם שניר:  ההסכם עצמו, הצדדים ליחסי עבודה התנו אותו בזה שהוא יורחב

עילם שניר:  הם לא החילו אותו מיידית

עילם שניר:  יכלו גם לעשות את זה, החליטו להרחיב אותו, כדי שיחול על כלל האוכלוסייה

עילם שניר:  כנראה מטעמים שזה יחול באופן רוחבי

עילם שניר:  טעמים עקרוניים וציבוריים

עילם שניר:  אבל הם יוכלו להרחיב על זה

עילם שניר:  אבל ככל שהוא לא בתוקף אז הוא לא בתוקף

עילם שניר:  אין הסכם

עילם שניר:  ההסכם עצמו הוא כרגע לא בתוקף

מיכל מרים וולדיגר: עכשיו נעבור למשרד העבודה

מיכל מרים וולדיגר:  ובואי תסבירי לנו א' מה ההסכם אומר

מיכל מרים וולדיגר:  האם הוא באמת מכיל את כל הדברים שאנחנו הזכנו פה

שרון כהן: כן, כן, הוא לחלוטין מכיל את הדברים

עילם שניר: רק להגיד שזה שהוא לא בתוקף לא אומר שכל ההוראות שלפני רגע דיברתי עליהן לא חלות

מיכל מרים וולדיגר: כן

מיכל מרים וולדיגר:  כי הן חלות לא מתוקף ההסכם

מיכל מרים וולדיגר:  בסדר, ברור

שרון כהן: הפער אבל שיש עילות אחרות שאפשר לטעון שזה אי עמידה ביעדים, אנחנו לא מפטרים אותך בגלל שהיית במילואים

שרון כהן:  אנחנו מפטרים אותך בגלל שלא עמדת ביעדים

שרון כהן:  יש כל מיני דברים כאלה

מיכל מרים וולדיגר: בוודאי

מיכל מרים וולדיגר:  תמיד אפשר למצוא כל מיני

שרון כהן: בדיוק

שרון כהן:  וזה מה שעושים

מיכל מרים וולדיגר: ונטל ההוכחה, דרך אגב, הוא על המעסיק או על העובד?     

ינון אזולאי: לפי חוק שוויון נטל ההוכחה הוא אוטומטית עובר למעסיק

ינון אזולאי:  זאת אומרת מספיק שהעובד מביא ראשית ראיה, הדבר הכי קטן, אני כן עמדתי ביעדים

ינון אזולאי:  יש לו איזה שהיא הוכחה

מיכל מרים וולדיגר: מה הוא כן עמד? איך הוא לא עמד? הוא היה במילואים

ינון אזולאי: אוקיי

ינון אזולאי:  אז בתקופה של המילואים לא עמדתי, אבל לפני כן כן עמדתי ביעדים

ינון אזולאי:  והוא מוכיח איזה עובד הוא היה

ינון אזולאי:  הנטל עובר למעסיק

ינון אזולאי:  אפשר להגיש תביעה והמעסיק עכשיו צריך להתמודד ולתת את הדעת

מיכל מרים וולדיגר: להגיש תביעה אבל חוק שוויון הזדמנויות זה להגיש תביעה לא לוועדה

ינון אזולאי: לא בהליך אזרחי

ינון אזולאי:  לא, לא בהליך אזרחי

מיכל מרים וולדיגר: אז בואי תסבירי לנו

מיכל מרים וולדיגר:  עכשיו בואי תסבירי לנו

קריאה: אבל חובת ההוכחה היא עליו

מיכל מרים וולדיגר: בואי תסבירי לנו מה המצב כיום, מה ההסכם בא להוסיף לנו על המצב הקיים היום

שרון כהן: ממש בקצרה

שרון כהן:  קודם כל, מנהל הסדרה ואכיפה זה גוף מטעם המדינה

שרון כהן:  זה תחת משרד העבודה

שרון כהן:  זה גוף מטעם המדינה שבא להגן ולבצע אכיפה בנושא של חוקי עבודה

שרון כהן:  אני מדברת כרגע בהקשר שלשמו התכנסנו, עילם הזכיר בעצם את אותן הגנות

שרון כהן:  את ההגנות שיש לנו כמנהל הסדרה ואכיפה, כמשרד העבודה, לבצע הגנות על חיילי המילואים ונשותיהם, במסגרת ארבעה-חמישה חו3ים: חוק הגנה על עובדים בשעת חירום, שדיברנו על החוק הזה כרגע ועל ההגנה שהוא נותן

שרון כהן:  חוק חיילם משוחררים, נכון להיום מבחינת האכיפה שאנחנו יכולים לבצע, החוק מגן 30 יום לאחר תום שירות המילואים

שרון כהן:  הצו אמור להרחיב את זה ל-60 ימים

שרון כהן:  כרגע ניתן לקבל היתר לפיטורים מאת הוועדה, ועדת התעסוקה של משרד הביטחון

שרון כהן:  בנוסף אנחנו מדברים על חוק שוויון הזדמנויות בעבודה, כאשר יש לנו סמכות מקבילה לנו לבצע אכיפה פלילית, למשרד העבודה

שרון כהן:  מיד סיון, הנציבה של נציבות שוויון הזדמנויות תציין גם את הסמכויות שלה יש בחוק הזה במסגרת חוק שוויון הזדמנויות בעבודה

שרון כהן:  שהוא נותן מענה גם לחיילי המילואים בהקשר של פיטורים מחמת קריאה למילואים וגם מחמת הורות לנשות אנשי המילואים או בני הזוג שלהם, כמו שציינו

מיכל מרים וולדיגר: שוב, אבל נטל ההוכחה הוא על חייל המילואים

מיכל מרים וולדיגר:  הוא מניח שפיטרו אותו בגלל זה

מיכל מרים וולדיגר:  הרי אף מעביד לא יכתוב אני מפטר אותך בגלל שאתה שירת

שרון כהן: לא, אבל אני כבר קראתי פרוטוקולים

שרון כהן:  אני קראתי כמה פרוטוקולים של שימוע שכן אומרים שבתקופה האחרונה לא עמדת ביעדים, כמו שציינה חברת הכנסת

שרון כהן:  בתקופה האחרונה, או לאישה את לא מגיעה מספיק לעבודה

שרון כהן:  זאת אומרת הדברים נאמרים

שרון כהן:  ויש גם חוות דעת

שרון כהן:  הרי עובד שעובד תקופה מסוימת יש גם חוות דעת קודמות

שרון כהן:  זה גם דברים שבוחנים אותם

שרון כהן:  דבר נוסף שלא נאמר כאן, כי אנחנו באמת כל הזמן מדברים על פיטורים ובאמת זה חשוב

שרון כהן:  אבל הגנה נוספת שנותן משרד העבודה בהקשר הזה, זה במסגרת חוק הגנת השכר, הנושא של תשלום דמי המילואים

שרון כהן:  זה אנחנו מדברים כאן, הוועדה מתכנסת בהקשר של מוגנות תעסוקתית ותשלום השכר זה מוגנות תעסוקתית לא רק בהקשר של פיטורים וגם כאן אנחנו מבצעים אכיפה

שרון כהן:       אז חשוב לומר שבאמת, גם השר שלנו, שר העבודה, נותן לזה סדר עדיפות עליון ואפילו מעל בימת הכנסת הוא פרסם את הטלפון האישי שלו ואנשים מתקשרים

מיכל מרים וולדיגר: מה מונע ממנו לחתום על צו ההרחבה?     

שרון כהן: כמו שאמרנו, זה מחויב בחוק

שרון כהן:  זה חייב לצאת לשיתוף ציבור והגשה לעררים במידה ויש

שרון כהן:  ואז בדחיפות יביאו את זה אליו לחתימה

נעה בן שבת: מה תהיה התוצאה של צו ההרחבה? אני שואלת, אתם אומרים איסור פיטורים אחרי 60 ימים

נעה בן שבת:  מה זה ייתן לעובד? עם מה, לאן הוא צריך ללכת?      

שרון כהן: מוגנות

נעה בן שבת: מוגנות? למה את מתכוונת? בחוק חיילים משוחררים זה עבירה פלילית

נעה בן שבת:  זה יכול להיות גם ועדת תעסוקה

שרון כהן: נכון

שרון כהן:  אחרי 30 ימים להבנתי זה ועדה פריטטית תוכל לדון בזה

נעה בן שבת: לדון בזה ומה?     

עילם שניר: לא, אין ספק שדרך המלך להסדיר את זה זה בחקיקה

עילם שניר:  זה לפחות העמדה שלנו כמשרד

עילם שניר:  זה אף אחד לא חולק על זה

עילם שניר:  הצדדים החליטו לחתום על הסכם

עילם שניר:  הם מבקשים להרחיב אותו

מאירה בסוק: הצדדים החליטו לחתום על הסכם, רגע, אני מבקשת להוסיף לעניין הזה

מאירה בסוק:  הצדדים חתמו על הסכם בגלל שהיה ריק

מאירה בסוק:  אנחנו קראנו גם לחקיקה

מאירה בסוק:  דרך המלך היא חקיקה

מיכל מרים וולדיגר: משרד האוצר לא נמצא פה

עילם שניר: אני לא חלילה בא בטענות

עילם שניר:  אני רק אומר שמה שנעה לדעתי ניסתה לשקף, שוב, שחקיקה היא יותר הוליסטית ושלם

עילם שניר:  נכון, זה בסוף יש להסכם קיבוצי וצו הרחבה

מיכל מרים וולדיגר: לצערי אני חייבת לומר שמשרד האוצר לא נמצא איתנו

מיכל מרים וולדיגר:  כן נשים סביבי ניסו לחייב אותם להגיע

מיכל מרים וולדיגר:  הם יצאו למשהו בעבודה שלהם

מיכל מרים וולדיגר:  צר לי להגיד שהם לא נמצאים פה

מיכל מרים וולדיגר:  לדעתי זה לא נכון ולא ראוי

מיכל מרים וולדיגר:  במיוחד לאור הרצון העז של השר לשפר, לתקן, לתת את כל מה שצריך לחיילי המילואים

מיכל מרים וולדיגר:  אז חבל שהם לא פה

מיכל מרים וולדיגר:  אז אני פונה כן למשרדים שכן פה האם לא ראוי להוציא חוק ממשלתי? כלומר, למה אני צריכה להסתמך על חברי כנסת שיוציאו, למה זה לא קורה?      

מאירה בסוק: כי האוצר לא רוצה

מיכל מרים וולדיגר: רגע, את מהאוצר?     

מאירה בסוק: לא

מיכל מרים וולדיגר: אז בואי נשמע מי שכן נמצא פה

מאירה בסוק: אני פה כבר חצי שנה רואה

מיכל מרים וולדיגר: מאה אחוז

מיכל מרים וולדיגר:  אז בואו נשמע

מיכל מרים וולדיגר:  יש לכם תשובה? בשמכם, אתם מתנגדים לצו ממשלתי, לחוק ממשלתי?     

ינון אזולאי: אני לא יכולה לדבר בשם המשרד, אבל אני כן יכולה להגיד שאנחנו חושבים על צעדים גם על חקיקה ואני אשמח גם להרחיב כי זה קצת לא היה ברור, לגבי חוק שוויון ומה אנחנו עושים

ינון אזולאי:       אני עו"ד סיון אזולאי, נציבה אזורית של מחוז ירושלים והדרום במשרד הכלכלה, נציבות שוויון הזדמנויות בעבודה

ינון אזולאי:  הנציבות בעצם הוקמה מכוח חוק שוויון הזדמנויות בעבודה

ינון אזולאי:  והחוק מה שהוא אומר שלמעסיק אסור להפלות עובד או דורש עבודה בגלל כל מיני עילות

ינון אזולאי:  יש 16 עילות שונות, כפי שעילם אמר

ינון אזולאי:  אחת מהעילות היא שירות מילואים, משך שירות המילואים או קריאה לשירות מילואים

ינון אזולאי:  ועילה נוספת היא הורות

ינון אזולאי:  בתקופה הזאת כמו כל הזמן אנחנו מבצעים אכיפה אזרחית

ינון אזולאי:  זאת אומרת שאם, אגב, אני מדברת על כל שלבי העסקה, גם קבלה לעבודה, גם תנאי עבודה, גם סיום העסקה וגם לאחר מכן

ינון אזולאי:  זאת אומרת גם אם חייל מילואים או אמא שנמצאת בבית נפגעת בגלל ההורות שלה, כי הנטל כרגע נופל עליה, אנחנו יכולים לטפל בנושא של אכיפה אזרחית

ינון אזולאי:  עכשיו, תנאי עבודה זה אומר גם חייל שלצורך העניין הוציאו אותו מקבוצת הווטסאפ

ינון אזולאי:  הגיע לעבודה וסגרו בפניו את השערים

ינון אזולאי:  אמרו לו כשהוא יחזור אתה תרד במשרה

ינון אזולאי:  אז במקרה הזה יש את הנושא של אכיפה אזרחית

ינון אזולאי:  הוא יכול לפנות אלינו, אנחנו מעניקים ייעוץ משפטי

ינון אזולאי:  יש לנו סמכות בחוק גם להוציא צו למעסיקים, לבקש נתונים בשביל להוכיח את הדבר הזה ואפילו להגיש תביעה בשם האנשים

ינון אזולאי:  וכפי שהחוק אומר, הנטל הוא באמת ישירות עובר למעסיק

ינון אזולאי:  מספיק שהחייל או לצורך העניין האישה של בן הזוג או הגבר מביאים ראשית ראיה

מיכל מרים וולדיגר: כל הדבר הזה היה עוד לפני

ינון אזולאי: היה

ינון אזולאי:  אבל אני רוצה להגיד שאנחנו חווים עלייה משמעותית מה-7 באוקטובר עד היום

ינון אזולאי:  עכשיו בדקתי, קיבלנו 105 פניות בנושא אפליית משרתי המילואים ובני או בנות הזוג

ינון אזולאי:  ואם אני מחלקת את זה, 86 פניות של משרתי המילואים ו-19 פניות בני או בנות הזוג

ינון אזולאי:  אגב, בדקתי, כולם בנות

ינון אזולאי:  כל ה-19 בנות

מיכל מרים וולדיגר: ואיך עזרת להם?     

ינון אזולאי: אנחנו פתחנו בבירור במקרים המתאימים

ינון אזולאי:  אני יכולה לספר שחיילים, במקרה של בירור אחרון, החזירו את החייל לעבודה

ינון אזולאי:  משרת המילואים פיטרו אותו ובעצם פנינו אליהם בבירור והחזירו אותו

ינון אזולאי:  יש בירורים נוספים על תנאי עבודה

ינון אזולאי:  למשל למה הורדתם לנו בשכר? למה פרסמתם בעצם משרה לעובד אחר באותו תפקיד בזמן שהוא נמצא בשירות מילואים? זה בעצם מצביע על חשש של העובד שכרגע נמצא בשירות מילואים שהוא יחזור ולא יהיה לו לאן לחזור

ינון אזולאי:  ולכן כאן אנחנו יכולים להתערב

מיכל מרים וולדיגר: מה הסמכויות שיש לכם?     

ינון אזולאי: לפתוח בבירור מול המעסיק

מיכל מרים וולדיגר: לפתוח בבירור, הבנתי

מיכל מרים וולדיגר:  ביררתם, נו?     

ינון אזולאי: להוציא צו לקבלת נתונים

ינון אזולאי:  זאת אומרת בוא תוכיח לי שלא פרסמת

ינון אזולאי:  בוא תראה לי את מי כן, לגבי הפעילויות שלו

מיכל מרים וולדיגר: ובצד של העובד להגיש תביעה?     

ינון אזולאי: בוודאי

ינון אזולאי:  אנחנו מגישים

מיכל מרים וולדיגר: בית דין לעבודה?     

ינון אזולאי: בית דין לעבודה, מכוח חוק שוויון הזדמנויות

ינון אזולאי:  ואם זאת אמא, אז גם כן, חוק שוויון הזדמנויות בעילה של הורות

ינון אזולאי:  ואני רוצה להגיד שמעבר לזה, גם הרבה דברים נפתרים בייעוץ משפטי

ינון אזולאי:  אם מישהו לא קיבלה נגיד את השעה בזמן שבן הזוג שלה במילואים, היא צריכה לעבוד שעה פחות והיא פונה אלינו, מספיק שאנחנו נסביר לה את החוק והיא מסבירה את זה למעסיק והיא חוזרת אלינו ואומרת המעסיק הבין והמעסיק תיקן

מיכל מרים וולדיגר: למה המשרד לא מוציא, אני לא יודעת, כי שוב, יושבים פה חיילים

מיכל מרים וולדיגר:  למה, החייל הפשוט בסוף, איך הוא יידע מזה? קורה לו משהו

ינון אזולאי: אז רציתי לדבר גם על ההסברתי לצד המשפטי שאנחנו עושים, וחשוב לי לדבר

ינון אזולאי:  אז מהמשפטי כפי שאמרתי, אכיפה אזרחית, מה שאנחנו עושים והפניות שקיבלנו

ינון אזולאי:  לצד זה, יש את העניין ההסברתי שהוא מאוד בראש סדר העדיפויות שלנו

ינון אזולאי:  אני יכולה להגיד שגם נכנסה אלינו נציבה חדשה לאחרונה והיא שמה את הנושא של משרתי המילואים ובני ובנות הזוג בראש סדר העדיפויות

ינון אזולאי:  אנחנו מעבירים הרצאות בכל הארץ, בפני כל מיני מתנ"סים, עמותות, משרתי מילואים, בשביל להעלות את המודעות גם מה המצב החוקי שהמעסיק יידע אותו וגם האנשים וגם על קיומנו

ינון אזולאי:       חוץ מזה, אנחנו כרגע עובדים על קמפיין מאוד נרחב בשביל להעלות את המודעות

ינון אזולאי:  עד עכשיו היה בעיה תקציבית, אבל כנראה שהיא נפתרת

ינון אזולאי:  אנחנו עושים הסברה, אפילו חושבים ביחד, משותפת, עם משרד העבודה, כי הם בקטע של האכיפה

שרון כהן: אנחנו הגוף שמבצע את האכיפה בפועל

מיכל מרים וולדיגר: אבל זה ברור

מיכל מרים וולדיגר:  מי שרואה טלוויזיה ושומע רדיו, רצים כל הזמן הדבר הזה, שיהיה ברור

ינון אזולאי: אנחנו עכשיו הולכים לפרסם סקר בשביל לשמוע מה קורה בציבור

ינון אזולאי:  אנחנו חושבים תמיד איך להרחיב

ינון אזולאי:  אבל באמצעות האמצעים שברשותנו כרגע

ינון אזולאי:  אם זה פוסטים, אם זה פרסומי עלונים, סקרים

ינון אזולאי:  אנחנו עושים את זה

ינון אזולאי:  ואנחנו גם כרגע בפני, מיועד להעלות קמפיין רחב, כפי שאמרתי, בפלטפורמות נוספות

ינון אזולאי:  ואם יש פה מישהו שיש לו הצעה, רעיון, ייעול, אנחנו נשמח שייפנו אלינו ויעלו את זה, כי זה נורא חשוב לנו

ינון אזולאי:  וכמו שאמרתי, זה בראש סדר העדיפויות

מיכל מרים וולדיגר: אז קודם כל את יכולה כבר להגיד עכשיו את מספר הטלפון או מייל, כדי שיפנו

שרון כהן: גם אנחנו נשמח לפרסם את מוקד החירום שלנו

מיכל מרים וולדיגר: כן, מן הסתם מופיע באתר שלכם

שרון כהן: יש לנו דף ייעודי באתר, יש לנו מוקד שהוא מוקד חירום של משרד העבודה בכוכבית 6080

מיכל מרים וולדיגר: כמה פניות אליכם הגיעו?     

שרון כהן: אצלנו פניות הגיעו למעלה מ-150 פניות

שרון כהן:  אבל מכיוון שאנחנו אמונים על אכיפת החוק, כשאני נותנת מספרים ואני יכולה להגיד שאנחנו מדברים על 90 פניות שיש בהם חשד להפרה

שרון כהן: זה אומר שאנשים לא פונים

שרון כהן:  כי תכף תשמעי את פורום נשות המילואים, יש להם אלפים של פניות

מיכל מרים וולדיגר: רגע, מה ה-90 שעשיתם?     

שרון כהן: ה-90 פניות שעליהם אני מדברת זה 90 פניות בנושא חוקי עבודה שעליהם אנחנו אמונים

שרון כהן:  אם זה חוק הגנת השכר, אם זה חוק שוויון הזדמנויות בעבודה

שרון כהן:  אם זה חוק חיילים משוחררים ואם זה חוק הגנה על עובדים בשעת חירום

שרון כהן:  כל החוקים האלה בכללם זה חוקים שבהם יש לנו סמכות אכיפה

מיכל מרים וולדיגר: ואז מה את עושה?     

שרון כהן: יש לנו חוקרים, מפקחי עבודה, שבאים לבתי העסק או לאותו מעסיק

שרון כהן:  מבצעים חקירה, גובים עדות מהעובד, מבצעים חקירה כנגד המעסיק

שרון כהן:  בסיום הליך החקירה אם מצאנו שהמעסיק הפר את חוקי העבודה ננקטת נגדו סנקציה שמתחילה בהתראות, עיצומים כספיים מאוד גבוהים וגם כתבי אישום

שרון כהן:  זה מאוד תלוי בחומרת ההפרה, בכמות המפרים, בכמות העובדים

מיכל מרים וולדיגר: תרשי לי שנייה

מיכל מרים וולדיגר:  נחמן, אני פונה אליך רגע כחייל

מיכל מרים וולדיגר:  ידעת על שני הגופים האלה?     

נחמן שי: נחמן שפירא, עיתונאי, איש תקשורת, קצין הסברה בפיקוד העורף

נחמן שי:  פוטרתי אחרי 28 יום מאז שחזרתי מהמילואים

נחמן שי:  שירתי 70 ימי מילואים

נחמן שי:       אני שומע את כולם

נחמן שי:  אם אפשר באמת התייחסות קצרה

נחמן שי:  אני שומע את כולם ולכולם יש כוונות טובות וכולם רוצים לעזור

נחמן שי:  אבל אתם לא באירוע

נחמן שי:  אתם לא באירוע

נחמן שי:  השחרור המאסיבי של חיילי המילואים בוצע כבר בסוף חודש דצמבר, אז גם שוחררתי

נחמן שי:  יש מעסיקים שישבו וספרו את הימים

נחמן שי:  המעסיק שלי כנראה התבלבל בספירה

נחמן שי:  והוא פיטר אותי לפני ה-30 יום והוא בטוח שהוא היה בסדר

נחמן שי:  אבל יש מעסיקים שלא התבלבלו בספירה ויש לי חברים, אני יודע על מקרים רבים מעבר לכמה עשרות שהיו בהתחלה, על מאות רבות שפוטרו אחרי 30 יום

שרון כהן: חוק שוויון מגן גם מעבר ל-30 יום

שרון כהן:  גם אחרי חצי שנה

נחמן שי: כן, אבל כרגע חייל חזר מהמלחמה, לא משנה אם הוא היה בתפקיד עורפי או לחם ממש בעזה

נחמן שי:  והוא יושב בבית כי הוא פוטר ואין לו משכורת, ועם כל הכבוד לכולם שיושבים ורוצים לדאוג ובאמת תודה רבה לכולם, לכולם יש כוונות טובות

נחמן שי:  וחה"כ שרון וכל חברי הכנסת פה באמת כולם רוצים לעזור לחיילי המילואים

נחמן שי:  אני מאמין לכולם

נחמן שי:  וכולם במשרדי הממשלה רוצים לעזור ויש פרסומת של ההסתדרות "אתה לא לבד"

נחמן שי:  כל פעם שאני רואה אותה עם אשתי אני צוחק

נחמן שי:  כי בסוף חייל המילואים כן נשאר לבד

נחמן שי:  הוא נשאר לבד בבית בלי משכורת, בלי עבודה

נחמן שי:  והמעסיק לא מזיז לו וגם אם יקנסו אותו ב-10,000 או 20,000 זה לא מזיז לו

נחמן שי:  וחיילי המילואים שחזרו מהמלחמה נשארים בבית בלי משכורת

נחמן שי:  ועם כל הכוונות הטובות שאנחנו פה יושבים ומדברים וכל החוקים שאולי יהיו בעתיד, עוד חודש, עוד חודשיים, זה לא עוזר

נחמן שי:  זה לא עוזר לחיילים

נחמן שי:  אם באמת רוצים לעזור למילואים, צריך לעשות משהו עכשיו ומיד

נחמן שי:  עוד חודש, עוד חודשיים, אחרי שכל התהליך של החקיקה הרגיל, הערות ציבור 30 יום, תגובות עוד 30 יום

נחמן שי:  זה לא עוזר לחיילי המילואים

מיכל מרים וולדיגר: יש המון בדבריו

מיכל מרים וולדיגר:  אנחנו צריכים הרי לעזור כאן ועכשיו

מיכל מרים וולדיגר:  נכון שמדינה לוקח לה זמן, אין מה לעשות

מיכל מרים וולדיגר:  איך מוצאים את הפתרון בין האילוצים החוקיים שצריך 30 יום וצריך זה

קריאה: אבל אפשר לעשות חקיקת חירום, זה בדיוק הסיפור

מיכל מרים וולדיגר: זה מה שאני אומר, זה העניין

מיכל מרים וולדיגר:  השאלה היא, אני פונה אליך משרד המשפטים

מיכל מרים וולדיגר:  הרי יש לנו הגנה לשעת חירום ויש לנו דברים לשעת חירום, שלפעמים צריך לעשות כאן ועכשיו ולא לחכות את כל התהליך

מיכל מרים וולדיגר:  אני מבינה מה עומד מאחוריו, אני עורכת דין יותר מאשר אני לא עורכת דין

מיכל מרים וולדיגר:  ולכן אני מבינה את התהליך להגן על כולם, לשמור על כולם

מיכל מרים וולדיגר:  בסוף גם המעביד הוא יכול להיות איש מילואים, הכול בסדר

מיכל מרים וולדיגר:  ועדיין, איך מוצאים את האיזון בין התהליכים הרגילים, כשמדינה מתנהלת בשעת שגרה לבין שעת חירום

מיכל מרים וולדיגר:  שאי אפשר לחכות את כל הזמן הזה עד שדברים יאושרו

עילם שניר: אני אגיד עוד פעם, לגבי צו הרחבה, בחקיקה יש הבניה של איך התהליך מתבצע

עילם שניר:  אין אפשרות מבחינה חוקית לעשות כרגע את צו ההרחבה אחרת

עילם שניר:  שוב, השאלה למה לא מחוקקים וזה, זאת שאלת מדיניות

עילם שניר:  אני כמשרד המשפטים לא יכול להגיד למה הממשלה כמדיניות מחליטה כן לקדם הצעה ממשלתית או לא

עילם שניר:  יש משרדים

עילם שניר:  יש משרד האוצר שלא נמצא פה, הם צריכים להשיב

שרון ניר: משרד האוצר קנדידט מאוד מרכזי, זה לא בסדר שהוא לא פה

שרון ניר:  פשוט לא בסדר

עילם שניר: אני כן יודע שיש הצעות חוק פרטיות שהגיעו לוועדת שרים

מיכל מרים וולדיגר: לא, שר האוצר, וגם שר העבודה, למה הוא בחר בדרך של אצלם ולא בדרך של חקיקה

עילם שניר: אני אומר עוד פעם, אני כמשרד המשפטים לא יכול להשיב על השאלה הזאת, כי זאת שאלה משפטית

עילם שניר:  היא שאלה של מדיניות

עילם שניר:  צריך לשאול את גורמי המדיניות למה הם מקדמים ככה או מקדמים אחרת

מיכל מרים וולדיגר: לא, אבל שאלה משפטית, כן, אני שואלת אחרת

מיכל מרים וולדיגר:  האם יש מצב, במצב הזה, בוא נניח אני מחר מחליטה, האם יש דרך לקצר את התהליכים האלה בתקופת חירום?      

עילם שניר: אז את צו ההרחבה אי אפשר לקצר

מיכל מרים וולדיגר: אי אפשר

עילם שניר: כי צריך לתקן את החוק

עילם שניר:  אם כבר מתקנים את החוק, אפשר גם לתקן את החוק בעניין המהותי שמדברים עליו

עילם שניר:  לקדם חקיקה גם רגילה בכנסת זה אפשר לעשות את זה מהר

עילם שניר:  אנחנו מכירים את זה

שרון ניר: בדיוק, אם היו רוצים היה אפשר

עילם שניר: בגלל זה אני חוזר ואומר שבסוף זו שאלת מדיניות

שרון ניר: אני רוצה רגע ברשותך, גברתי, דקה אחת

שרון ניר:  כי אנחנו קודם כל נדבר רגע על ההסכם הזה, שאנחנו מבינים שיש לו זמן משלו וקצב חיים משלו והוא יבשיל כהוא יהיה פחות רלוונטי

שרון ניר:  לצערנו, כי אין מה לעשות, החבר'ה כבר השתחררו בדצמבר, ינואר, פברואר

שרון ניר:  הוא יבשיל כשהוא יהיה פחות רלוונטי לכל ה-300,000 שאנחנו מדברים עליהם

מיכל מרים וולדיגר: רגע

שרון ניר: לא שנייה, אני רוצה

מיכל מרים וולדיגר: אם אנחנו הולכים לפי התהליכים שאתם מדברים עליהם, מתי זה אמור לקרות?     

שרון כהן: אני מקווה שתוך 30 יום

שרון כהן:  כי הוא חתם היום וזה יוצא, אני מקווה

מיכל מרים וולדיגר: תוך 30 יום זה ייכנס לתוקף?     

שרון כהן: אני מקווה

קריאה: לא, זה לא עובד ככה

מיכל מרים וולדיגר: אז נגיע אלייך

גלי שטיינברג: אני רוצה רק לסבר את האוזן בעניין הזה

שרון ניר: אני חייבת רגע להגיד עוד משהו

שרון ניר:  גם ההסדר הזה שנמצא כרגע, הוא לא מכיל בכלל את נשות המילואים

שרון ניר:  זאת אומרת הוא כל כך חד ממדי, הוא מדבר רק על 60 יום, הוא מדבר רק על אנשי המילואים

שרון ניר:  הוא לא מתייחס לנשות המילואים

מיכל מרים וולדיגר: הוא מתייחס בקטנה, הוא נותן שמונה ימים

שרון ניר: אין פה התייחסות

שרון ניר:  לא, שבעה ימים זה לא הגנה מפיטורים

שרון ניר:  שבעה ימים זה הקלות כדי לשרוד את התקופה

שרון ניר:  אנחנו מדברים על מוגנות תעסוקתית, זה הנושא

שרון ניר:  הנושא הוא מוגנות תעסוקתית והיה צריך לתת את הדעת גם על אנשי המילואים וגם על נשותיהם בחקיקה, כי זה דרך המלך וזה לא נעשה

שרון ניר:  וצריך להגיד את זה גם לאנשי משרד הרווחה וגם למשרד האוצר, שאפילו לא הואילו להגיע לכאן

שרון כהן: זה נכון בהקשר של חוק חיילים משוחררים

שרון כהן:  אבל הרגע מניתי גם הגנות נוספות שכן נותנות סיוע בהקשר של נשות המילואים

שרון ניר: תקשיבי, השיירה עוברת

שרון ניר:  את שומעת פה את נחמן שמספר לך את הסיפור

שרון ניר:  אני אומרת לך שכמו נחמן יש עוד אלפים

מיכל מרים וולדיגר: שרון, בואי נשמע אותם ממקור ראשון

מיכל מרים וולדיגר:  תודה, באמת נושא חשוב מאוד

מיכל מרים וולדיגר:  ההסתדרות, מה אמרת? אבל באמת קצר, כי אנחנו כבר צריכים לסיים

מיכל מרים וולדיגר:  ואני כבר אגיד מראש שאמור להיות לנו דיון נוסף, אין לי עוד תאריך להגיד לכם

מיכל מרים וולדיגר:  אבל כן, גם בנושא הזה

גלי שטיינברג: הצגתי את עצמי קודם, אני אחזור, גלי שטיינברג, ראש תחום בכיר מרחבים בלשכה המשפטית של אגף לאיגוד מקצועי בהסתדרות

גלי שטיינברג:  גם אמרתי קודם שהייתי חלק בעצם ממי שכתב את ההסכם הזה, שמדובר פה כמה פעמים כבר

גלי שטיינברג:       לגבי התהליך של איך צריך להיות צו הרחבה, אני מבינה שזה תהליך

גלי שטיינברג:  אבל גם בו, זה לא שתוך 30 יום, אחרי שייגמרו 30 יום צו ההרחבה בתוקף

גלי שטיינברג:  צריך לחתום, הדברים לוקחים זמן

גלי שטיינברג:  גם הכוונה הזאת שדובר עליה, שהיא קרתה רק היום, אנחנו בעצם בתחילת פברואר חתמנו ורק היום הייתה כוונה

גלי שטיינברג:  וכדי לסבר את האוזן, פשוט העניין הזה חוזר על עצמו כל הזמן בצווי הרחבה

גלי שטיינברג:  הסכם מגן וחץ, בסדר? זה הקודם, לפני שהתחלנו את ה-7 באוקטובר, הוא נחתם ב-27 באוגוסט והורחב רק ב-29 בינואר

גלי שטיינברג:  זאת אומרת חמישה חודשים אחרי

גלי שטיינברג:  אז כל הימים האלה שאנחנו מדברים שהם הימים המחויבים בחוק זה המינימום של המינימום

גלי שטיינברג:  בברוטו זה יוצא הרבה יותר

גלי שטיינברג:  וזה חייב להזדרז, הדברים האלה באמת חייבים להזדרז

גלי שטיינברג:       אני רוצה גם לדבר קצת על מה שבאמת עשתה ההסתדרות

גלי שטיינברג:  אמרת ששמעת שההסתדרות אומרת שאתם לא לבד, הורים מגויסים למענכם

גלי שטיינברג:  זה מה שיצאנו ואנחנו באמת התגייסנו

גלי שטיינברג:  אנחנו בשלושה שבועות האחרונים התגייסנו לזה באמת בפול טיים ובמלוא העוצמה

גלי שטיינברג:  ואנחנו גם ההסכם וגם ההתגייסות שלנו היא בעצם מתוך הריק שנוצר

גלי שטיינברג:  ואנחנו מקבלים אלפי פניות, אלפי פניות

גלי שטיינברג:  ומתוכם המון מפוטרים וזה פשוט לא יעלה על הדעת

גלי שטיינברג:  באמת, אנחנו מקבלים טלפונים ממילואימניקים שהם עדיין בשטח ולא תמיד אפשר לחזור אליהם, כי לא תמיד הם יכולים להיות זמינים

גלי שטיינברג:  מילואימניק למשל שגילה שהוא מפוטר

גלי שטיינברג:  אפילו המעסיק לא אמר לו את זה, הוא פשוט קיבל הודעה מהוועדה שדיברו עליה קודם, הוועדה שנותנת היתרים

גלי שטיינברג:  אז היא מבקשת את תגובת החייל שמבקשים לפטר אותו

גלי שטיינברג:  וכך הוא גילה שבכלל הוא הועמד לפיטורים

גלי שטיינברג:  זה לא יעלה על הדעת הדברים האלה שאנחנו שומעים עליהם

גלי שטיינברג:  זה פשוט חייב להיות מטופל

גלי שטיינברג:       ופה בהקשר הזה יש לנו קונצנזוס, זה מאוד קל

גלי שטיינברג:  כי אני לא חושבת שמישהו נגד המילואימניקים, בסדר? אבל מעבר לזה, שכולנו בעד אנחנו מחויבים גם לעשות

גלי שטיינברג:  וההסתדרות עושה והיה לי קשה לשמוע את הביקורת "אתם חתמתם ככה"

גלי שטיינברג:  אנחנו חתמנו כי אנחנו גם רצינו שזה יהיה בחוק, אבל אנחנו לא מחוקקים אנחנו נכנסנו לריק מסוים ואנחנו פועלים במלוא העוצמה

גלי שטיינברג:  אבל העוצמה הזאת לא יכולה להחליף את המדינה

גלי שטיינברג:  באמת, אנחנו מקבלים פניות של מילואימניקים

גלי שטיינברג:  יש אנשים שמבחינתם להיות בלי חודש או חודשיים משכורת זה לרעוב ללחם

גלי שטיינברג:  אנשים פונים אלינו ואנחנו נותנים להם סלי קניות

מיכל מרים וולדיגר: גלי, כולנו מסכימים

מיכל מרים וולדיגר:  אנחנו כולנו פה סביב השולחן מסכימים לאירוע

מיכל מרים וולדיגר:  תודה

גלי שטיינברג: אבל צריך בדברים האלה לטפל וגם מעבר לזה, לאכוף

גלי שטיינברג:  כי יש גם דברים שכבר קיימים

גלי שטיינברג:  למשל במדינה יש הוראה נפלאה מ-2008 לגבי עובדי מדינה שאומרת שמי שעושה כך וכך, מעל 10 ימי מילואים בשנה, אז צריך לקדם אותו יותר

גלי שטיינברג:  כשעושים את המכרזים צריך להתחשב בזה

גלי שטיינברג:  לתת לו יותר ימי חופשה

גלי שטיינברג:  באמת דברים נפלאים

גלי שטיינברג:  ומצד שני, אנחנו מקבלים פניות גם של בכירים במדינה, דרך אגב, שהיו אמורים להיות מקודמים ועצרו להם את הקידום כי הם במילואים

גלי שטיינברג:  אז צריך גם לאכוף, בתוך המדינה

גלי שטיינברג:  צריך גם לאכוף ולא רק לדבר

גלי שטיינברג:  ובאמת, אני קוראת, את רואה, זה מדם ליבי

גלי שטיינברג:  זה חשוב הדבר הזה, אני מבקשת

גלי שטיינברג:  תטפלו בזה מהר

מיכל מרים וולדיגר: בסדר גמור

מיכל מרים וולדיגר:  תודה גלי

מיכל מרים וולדיגר:  יש לנו את עורכת הדין רותם אבידר בזום, ממובילות פורום נשות המילואימניקים

מיכל מרים וולדיגר:  היא פוטרה השבוע

רותם אבידר צאליק: שלום

רותם אבידר צאליק:  אני מתנצלת שלא הגעתי

רותם אבידר צאליק:  אני נוהגת להגיע לכל הוועדות שעוסקות ומעלות את הנושא החשוב הזה לדיון

רותם אבידר צאליק:  אני פשוט במילואים בעצמי עכשיו

רותם אבידר צאליק:  אז אנחנו ממש כל המשפחה מגויסת

מיכל מרים וולדיגר: אז גם בעלך וגם את

מיכל מרים וולדיגר:  אז גם הסבים והסבתות במילואים

רותם אבידר צאליק: נכון

רותם אבידר צאליק:  אני קודם כל אגיד שאני אתחיל וחברתי שבות רענן תמשיך את דבריי, כי יש לה חלק מאוד חשוב בנושא הזה

רותם אבידר צאליק:  אני רוצה להגיד שאני באמת מגיעה לכאן כל הזמן ואומרת את הסיפור, שאני מספרת שוב ושוב פעם צריכה להזכיר שמשפחות המילואים הם יחידה אחת

רותם אבידר צאליק:  ואין דבר כזה שמגנים על משרת המילואים ומשאירים בחוץ את נשות המילואים

רותם אבידר צאליק:  אנחנו לא עושים בזה שום דבר

רותם אבידר צאליק:  אנחנו פוגעים בהם בדרך אחרת

רותם אבידר צאליק:  אז לצערי אני צריכה לחזור על זה עוד פעם ועוד פעם

מיכל מרים וולדיגר: צודקת לגמרי

רותם אבידר צאליק: וגם עכשיו אני צריכה להזכיר את זה, כי אני אפילו רואה פה בסמנטיקה שהדברים עדיין לא יושבים אצל כולם וגם לצערי בהסכם עם ההסתדרות, עם האוצר

רותם אבידר צאליק:       אני אתחיל רגע מהסיפור האישי שלי, שאני מספרת תמיד, אבל כמו שחה"כ שרון ניר אמרה, גם הוא אבולוציה של תופעה מסוימת

רותם אבידר צאליק:  ב-7 באוקטובר כמובן בעלי התגייס למילואים

רותם אבידר צאליק:  שבועיים אחרי זה הוציאו אותי לחל"ת

רותם אבידר צאליק:  אני בבית עם שלושה ילדים, שהגדולה עם צרכים מיוחדים בת 5 וחצי

רותם אבידר צאליק:  האמצעית בת 3 וחצי והקטן בן שנה

רותם אבידר צאליק:  שבועיים אחרי זה בעצם הוצאתי לחל"ת

רותם אבידר צאליק:  כשרציתי לחזור אז אמרו לי שאי אפשר וכאשר ביקשתי לחזור למשרה חלקית אמרו לי שאי אפשר

רותם אבידר צאליק:  ובעצם מאז ועד היום אני בחל"ת

רותם אבידר צאליק:  שלפני שבועיים אמרתי להם חבר'ה, אני לא יכולה, אני צריכה להתפטר

רותם אבידר צאליק:  אני כבר צריכה למצוא עבודה

מיכל מרים וולדיגר: מחאו כפיים בטח, שמחו

רותם אבידר צאליק: כן

רותם אבידר צאליק:  ובגלל זה כל הזמן אנחנו אומרים התופעה של פיטורים שקטים זה בדיוק העניין הזה של החל"ת

רותם אבידר צאליק:  בסוף גם זה לא רק הסיפור של עניין החל"ת

רותם אבידר צאליק:  יש לנו 30% מנשות המילואימניקים שדיווחו על שינוי סטטוס תעסוקתי

רותם אבידר צאליק:  זה אומר שהן הוצאו לחל"ת, פוטרו, קוצצו להן השעות באחוזי המשרה

רותם אבידר צאליק:  יש כאן תופעה מאוד מאוד נרחבת

רותם אבידר צאליק:  6% פוטרו, 8% יצאו לחל"ת

רותם אבידר צאליק:  אנחנו במספרים גדולים

רותם אבידר צאליק:  61% מתוך אלה שהוצאו לחל"ת בכלל לא זכאיות לדמי אבטלה

רותם אבידר צאליק:  זאת אומרת שאם יש את התחושה הזאת שחל"ת עדיין שומר עלינו מבחינה כלכלית, אז ממש לא

רותם אבידר צאליק:  53% מאותן נשים שהוצאו לחל"ת עדיין לא חזרו למקומות העבודה שלהם

רותם אבידר צאליק:      אנחנו בעצם מבינים שיש כאן שני דברים קריטיים: אחד, פגיעה כלכלית קשה, אנושה, במשפחות המילואים ובטח בנשות המילואים

רותם אבידר צאליק:  והדבר השני שפשוט נשים של משרתי המילואים נפלטות ממעגל העבודה ונפגעות בצורה קריטית בקריירה שלהן וגם על זה צריך לתת את הדעת

רותם אבידר צאליק:  עכשיו, באופן כללי לנשים אין מוגנות אחרי שחרור בן הזוג וצריך להבין פה משהו

רותם אבידר צאליק:  כשאנחנו באות ודורשות מוגנות של 60 ימים לאחר שחרור בן הזוג אנחנו מבינים פה כולנו שכאשר בן הזוג שלי חוזר מעזה אחרי ארבעה חודשים הוא לא חוזר והכול בסדר ותוך יום הוא חוזר לשגרה

רותם אבידר צאליק:  ממש לא

רותם אבידר צאליק:  אנחנו צריכות להתמודד עם הקושי הרגשי שלו, של המשפחה

רותם אבידר צאליק:  עם חוסר היכולת שלו לחזור לשגרה

רותם אבידר צאליק:  אנחנו מחזיקות אותו, מחזיקות את הבית, ממשיכות להחזיק את כל העומס המנטלי, הרגשי, הכלכלי

רותם אבידר צאליק:  הכול עלינו

רותם אבידר צאליק:  ומה שקורה בפועל שברגע שהם חוזרים לא קיימת שום מוגנות בחוק ומפטרים אותנו

רותם אבידר צאליק:  ועו"ד זכות רענן שאיתי יכולה להעיד על באמת מאות פניות שאנחנו מקבלות, בדיוק כאלה, שפשוט נשים מפטרים אותן בשנייה שיכולים

רותם אבידר צאליק:  וזו באמת תעודת עניות למדינת ישראל שזה המצב שאנחנו נמצאים בו

רותם אבידר צאליק:       אני אגיד עוד דבר קטן ואני אעביר את רשות הדיבור

רותם אבידר צאליק:  בסוף אנחנו יזמנו הצעת חוק יחד עם חה"כ אופיר כץ

רותם אבידר צאליק:  הצעת החוק מונחת ונדחתה בוועדת השרים מסיבות כאלה ואחרות

רותם אבידר צאליק:  בסוף זה יכול לזוז מהר, צריך לזוז מהר

רותם אבידר צאליק:  ולא היום, אתמול

רותם אבידר צאליק:  הצעת החוק הזאת מדברת על מוגנות של 60 ימים של נשות המילואימניקים

רותם אבידר צאליק:  היא פותרת הוצאה לחל"ת

רותם אבידר צאליק:  ועדיין אפשר להעביר את זה מהר

רותם אבידר צאליק:  אמרו את זה פה קודם שעושים את זה מאוד מאוד לאט עד לא עושים את זה בכלל

מיכל מרים וולדיגר: תודה רבה רותם

רותם אבידר צאליק: אני אשמח ששבות תוכל להמשיך את עניין הזכויות, כי זה מאוד חשוב

רותם אבידר צאליק:  בעניין אפליה שאנחנו חוות

מיכל מרים וולדיגר: מאה אחוז

מיכל מרים וולדיגר:  יש לנו פה גם אנשים שהגיעו, אז אנחנו נשמע, בעזרת השם, גם אותה, אבל גם את האנשים שיושבים פה בתוך החדר

מיכל מרים וולדיגר:  תודה רותם

מיכל מרים וולדיגר:  משרד המשפטים מבקשים להתייחס, בבקשה

עילם שניר: אני רק רוצה להגיד לגבי ההצעה שצוינה שהיא לא נדחתה בוועדת שרים, הדיון בה נדחה בשבוע

מיכל מרים וולדיגר: כן, כן, הדיון נדחה בשבוע

מיכל מרים וולדיגר:  הצעת החוק של אופיר כץ ונאור שירי בעצם הוועדה לענייני חקיקה ביקשה להעביר את זה שבוע הבא ולא ביום רביעי הזה, אלא רביעי הבא

מיכל מרים וולדיגר:  בתקווה ואנחנו נדאג שבאמת היא תעבור בסופו של דבר

מיכל מרים וולדיגר:  אז תודה

מיכל מרים וולדיגר:  אנחנו נמשיך רגע עם היושבים בחדר ואחר כך נעבור שום לזום

מיכל מרים וולדיגר:       מאירה, לפני כן אני רוצה לחזור רגע למשרד הביטחון

מיכל מרים וולדיגר:  אני רוצה לשאול לגבי ועדת התעסוקה, זה יושב אצלכם

מיכל מרים וולדיגר:  כמה פניות הגיעו אליכם, כמה אישרתם, כמה דחיתם, איפה זה עומד?     

אורי סביר: אין לי את הנתון לפניי, אבל בבירור שעשיתי לפני שבועיים הגיעו רק 12 פניות

מיכל מרים וולדיגר: 12 פניות?     

קריאה: למה אין לך את הנתון הזה? למה אתה מגיע לדיון כזה בלי הנתון?     

מיכל מרים וולדיגר: שואלת היועצת המשפטית ואני מצטרפת לשאלה, האם אתה מדבר איתי כרגע על היתרים לפיטורים או שאתה מדבר איתי על תלונות?     

אורי סביר: אני מדבר על תלונות

מיכל מרים וולדיגר: לא, לא

עילם שניר: היה דיון בוועדה לביקורת המדינה לפני שבוע והיה פה נציג משרד הביטחון מהאגף שעוסק בוועדות

עילם שניר:  אני שוב, לא יכול לדבר בשמו, אבל הנתונים היו 70 ומשהו פניות למיטב זיכרוני

עילם שניר:  ושרובם המוחלט היה במקרה שהעסק נסגר

נעה בן שבת: אבל זו הייתה בקשה להיתר?     

עילם שניר: כן

קריאה: לא, היו 135 פניות ו-76 היו פניות מוצדקות

נעה בן שבת: אבל הוא דיבר על תלונות

מיכל מרים וולדיגר: אני אשמח אם תוכל לבדוק ולחזור אלינו

מיכל מרים וולדיגר:  תוכל לבדוק עכשיו ולחזור אלינו עם נתונים?      

אורי סביר: כן, כן

מיכל מרים וולדיגר: שוב, תפריד בין תלונות לבין הקשה להיתר

מיכל מרים וולדיגר:  ומה התוצאות, מה ההחלטות לגבי הבקשות להיתר

מיכל מרים וולדיגר:  כן, בבקשה

מאירה בסוק: עו"ד מאירה בסוק מנעמ"ת

מאירה בסוק:  אני נמצאת פה גם הרבה שנים וגם הרבה זמן

מאירה בסוק:  ואני הייתי בכל הישיבות שקשורות לאנשי מילואים

מאירה בסוק:  ולצערי הרב לא קרה כלום

מאירה בסוק:  חוץ מביטוח לאומי שניתן מענקים, את המענקים הרגילים שהם עבדו יפה, שום דבר לא קרה

מאירה בסוק:  עכשיו, בהתחלה, לפני כמעט שלושה חודשים הגיע נציג האוצר, נתן מצגת יוצאת מן הכלל על 9 מיליארד שקלים ושום דבר לא קרה

מאירה בסוק:  אחרי שלושה שבועות התברר שזה רק 3 מיליארד

מאירה בסוק:  בהסכם הקיבוצי מדובר, שצו ההרחבה עוד לא נחתם, מדובר שגם נותנים כסף לנשות המילואים בנושא החל"ת

מאירה בסוק:  זאת אומרת שאם אישה יצאה לחל"ת לפחות היא תקבל את הזכויות הסוציאליות של הפנסיה, של קרן השתלמות, זה בהסכם

מאירה בסוק:  אבל לא קרה כלום

מאירה בסוק:       עכשיו יש לי משהו להגיד למשרד העבודה והרווחה

מאירה בסוק:  ב-29 באוקטובר עבר החוק שהוא כאילו מ-7 באוקטובר על הנושא של פיטורים, שאסור לפטר אנשי מילואים

מאירה בסוק:  ואני הייתי דיון הראשון ואמרתי תפרסמו את זה, תעשו פרסום, תעשו קמפיין, אף אחד לא יודע מזה

מאירה בסוק:  אותו חייל מילואים לא ידע שאסור לפטר אותו

מאירה בסוק:  היו פה אנשי מילואים שלא ידעו בכלל על החוק הזה

מאירה בסוק:  צריכים להבין, לא כולם הם עורכי דין ולא כולם יודעים

מאירה בסוק:  ואתם עכשיו אומרים לי שרק עכשיו, אנחנו באמצע פברואר, אחרי שבאוקטובר זה עבר? מה-7 באוקטובר

מאירה בסוק:  אני פשוט לא מבינה למה לא קורה כלום

מאירה בסוק:  פשוט, סליחה שאני אומרת, אני נמצאת פה בכל הישיבות, כל ישיבה מתסכלת מהשנייה

מאירה בסוק:  האוצר ברוב המקרים לא מגיע, גם בוועדת ביקורת המדינה האוצר לא היה

מאירה בסוק:  וסליחה, לא יודעת מה יהיה

מיכל מרים וולדיגר: קודם כל אני אעביר את המסר בצורה חד משמעית לשר

מיכל מרים וולדיגר:  אני יכולה להגיד לכם שכנראה יש פער בין השר לבין העובדים

מיכל מרים וולדיגר:  כי זה נמצא בראש מעייניו

מיכל מרים וולדיגר:  ומאה אחוז

מיכל מרים וולדיגר:  נכתב ובהחלט יטופל

מיכל מרים וולדיגר:  לא הגיוני

קריאה: יש פער בין השר לעובדים, בוקר טוב

קריאה:  זה לא רק השר הזה

מיכל מרים וולדיגר: אנחנו נגיע גם אלייך

מיכל מרים וולדיגר:  אני חייבת לומר רק למשרד הביטחון שאתמול הוועדה שלחה גם את השאלות האלה בדיוק לגבי מספר הפניות

מיכל מרים וולדיגר:  אז אנחנו ממש נשמח לנתונים על האירוע

שני כהן: אני אשמח

שני כהן:  אני שני, בעברי אני מנכ"לית מכינת לפידות אמונה

שני כהן:  היום ואולי בפורום המצומצם הזה אני יכולה להגיד את זה יותר ולא כמו שבכתבה, אני פרויקטורית יום הזיכרון של הצבא בעצם

שני כהן:  אני אומרת את זה כי אני נשארתי בצבא כנראה ובאמת בצניעות, כי אני נחוצה

שני כהן:  כמוני נשארו נחוצים אחרים, כמו מפקדים, כמו לוחמים, כמו שאר האנשים שהם למעלה מאזור 140 ימים

שני כהן:  אבל אנחנו עדיין בצבא

שני כהן:  אם מישהו חושב שיעלה על הדעת שאני יכולה להתעסק בלשלוח קורות חיים או לשוטט באתרים או להגיע לראיונות בשביל לחשוב על היום שאחרי, לכשאשתחרר

מיכל מרים וולדיגר: לא הבנתי, פוטרת או שעזבת את העבודה?     

שני כהן: פוטרתי מהעבודה

שני כהן:  קיבלתי מכתב פיטורים תוך כדי שאני במילואים

שני כהן:  ויש עוד כמוני

שני כהן:  זאת אומרת, אחרי הכתבה עוד קיבלתי פידבקים על נוספים

מיכל מרים וולדיגר: רגע, ולא פנית, לא ידעת לפנות לגופים שנאמרו?     

אלון שוסטר: מיכל, היא הייתה מנכ"לית של מכינה קדם צבאית

מיכל מרים וולדיגר: כן, היא אמרה

שני כהן: עו"ד שבות רענן, שהגעתי אליה דרך נשות המילואימניקים, הפנתה אותי באמת לוועדה ולערער

שני כהן:  אבל גם כאן, אני באמצע שירות מילואים, גם פה עכשיו זה במקום לשבת בישיבה בבסיס

שני כהן:  מיד אחר כך אני חוזרת לבסיס לעבוד

שני כהן:  אין לי, לא הייתה פניות, כמו שנאמר כאן

שני כהן:  לא למצוא עורך דין מייצג, שתודה לאל קיבלתי עורך דין בהתנדבות

שני כהן:  לא ללכת בכלל, מי חושב על יום אחרי יום הזיכרון במקרה שלי, או יום אחרי השחרור

מיכל מרים וולדיגר: אבל אני עוצרת אותך רגע

מיכל מרים וולדיגר:  אני באמת פונה למשרדי הממשלה פה

מיכל מרים וולדיגר:  אני לא מצליחה להבין, איך יכול להיות שיושבת פה חיילת במילואים, בשירות מילואים, עדיין במילואים, ומפטרים אותה תוך כדי והיא לא יודעת בכלל שהיא יכולה לפנות אליכם

ינון אזולאי: היא יודעת

ינון אזולאי:  היא אמרה ששבות אמרה לה עלינו, אבל היא החליטה ללכת עם עורך דין

מיכל מרים וולדיגר: ואם היא לא הייתה מכירה את שבות? שבות היא לא המדינה

שני כהן: הגעתי לשבות מחברה טובה ששלחה לי כתבה שהופיע שם המייל של שבות

שני כהן:  זאת הדרך שליקטתי את המידע

מיכל מרים וולדיגר: בואו, תקשיבו

שני כהן: אני רוצה עוד להמשיך להגיד, אפרופו מוגנות

שני כהן:  ותודה רבה לחברת הכנסת שהעלתה את זה

שני כהן:  זה שאני אשתחרר ואקבל 60 ימים משכורת, תודה רבה, באמת הערכתי

שני כהן:  אבל עדיין אני אומרת, בהקשר של מוגנות, תשמרו לנו גם על הנפש

שני כהן:  כי לא ברגע שאני אשתחרר אני חוזרת לשגרה

שני כהן:  אם אני אישאר בבית 60 ימים, אני מעידה על עצמי, באמת, אני כנראה אשקע לאיזה דיכאון ודכדוך אחרי מה שעברתי

שני כהן:  והייתי בחמ"ל אוגדת עזה חודש וחצי ימים וביקרתי משפחות שכולות

שני כהן:  אין לי את המעטפת

שני כהן:  כסף זה חשוב וזה לא חזות הכול

שני כהן:  כשאני יוצאת ואני יודעת שאין לי מקום עבודה, אין לי שגרת יום תעסוקתית לחזור אליה

שני כהן:  אין לי צוות, אין לי להמשיך את השגרה

שני כהן:  אני חוזרת לטראומה שלי

שני כהן:  ואני חוזרת למקום הכואב שאני הייתי בכל ההסלמות

שני כהן:  בעשור האחרון שאני משרתת במילואים

שני כהן:  לי ברור שאני אחזור למילואים גם אם יקראו לי 10 פעמים ויפטרו אותי 20 פעמים

שני כהן:  אני אחזור

שני כהן:  אבל מי מבטיח לשאר חיילי המילואים ובאמת תודה להמון מעסיקים שמתקשרים ואומרים לי בואי אלינו, אנחנו מעודדים מילואים

שני כהן:  אבל לא יכול להיות שמעסיקים שבטח במכינה קדם צבאית ומקומות ממשלתיים לא יתכן שהם לא ידרבנו אותי ללכת למילואים

שני כהן:  וכשאני אומרת שאני הולכת לאימון או הולכת להכשרה יעשו לי פרצופים ויבקשו ממני לקצר, להשתחרר

שני כהן:  תעזרו לנו לעזור למדינה

שרון ניר: אני חושבת שמה שהיא אמרה פה, אני חייבת להגיד משפט

שרון ניר:  אני חייבת להגיד את זה, כי אנחנו מתעסקים כל הזמן באיך נגיב ואיך נכבה שרפה כאשר יפטרו את איש המילואים

שרון ניר:  זה מה שאומרים לנו פה משרד העבודה והרווחה, זה מה שאומרים לנו נציבות שוויון הזדמנויות

שרון ניר:  זה מה שכולם מסבירים לנו

שרון ניר:  קודם יפטרו אותו

שרון ניר:  אני אומרת אנחנו צריכים בכלל להתעסק פה במניעה

שרון ניר:  צריך למנוע את התופעה הפסולה ומכוערת הזאת

שרון ניר:  ומניעה תהיה רק אם אנחנו נייצר מוגנות

שרון ניר:  ומוגנות מייצרים באמצעות חקיקה של 90 יום ו-60 יום

שרון ניר:  ולכן אין מקום להגיד להם תכתבו, תפנו

שרון ניר:  זה לא מעניין שהם פונים והם תובעים

מיכל מרים וולדיגר: שרון, רגע

שרון ניר: המעסיקים צריכים לפחד, עם כל הכבוד, לפחד

שרון ניר:  מי שזה לא בא לו מבפנים שיפחד

מיכל מרים וולדיגר: שרון, שנייה

מיכל מרים וולדיגר:  אני מסכימה איתך לגמרי

מיכל מרים וולדיגר:  אני רוצה שנייה דקה, שני, יש לך דקה להוסיף

שני כהן: רק נקודה אחרונה

שני כהן:  אז דיברתי גם בהקשר של אני זה לא הסיפור, זה לא רק שני, אלא כמוני יש עוד הרבה

מיכל מרים וולדיגר: קודם כל את הסיפור

מיכל מרים וולדיגר:  את הסיפור בהחלט

מיכל מרים וולדיגר:  יש עוד סיפורים, אבל את סיפור

מיכל מרים וולדיגר:  את לא סיפור, את בן אדם

שני כהן: אני מבינה שאני פרט אחד

שני כהן:  חשוב לי להגיד שזו תופעה

שני כהן:  ובאמת היא תופעה שצריך להקצות אותה

שני כהן:  וגם כאמור הבושה צריכה לעבור צד

שני כהן:  אם אני עד עכשיו התביישתי להגיד שפוטרתי תוך כדי מילואים

שני כהן:  מה זה אומר עליי? לא

שני כהן:  אז הפעם הבושה צריכה לעבור למעסיק

שני כהן:  בין אם זה סנקציות ובין אם זה כל מיני, בחוק

שני כהן:       אני רוצה עוד להגיד דבר נוסף מלבד זה שבאמת תודה על הכסף, אבל אנשים מחפשים לחזור לשוק התעסוקה ולתת ביטחון כלכלי

שני כהן:  דבר אחרון, שבמקרה אני גם גרושה של מילואימניק

שני כהן:  הגרוש שלי היה בעוטף עזה ונכנס פעמים לתוך עזה

שני כהן:  להיות גרושה או חד הורית, אני בקבוצה של גרושות

שני כהן:  הזעקה איומה

שני כהן:  כי בסוף הנטל, הגרוש שלי לא יצא למשמרות שלו ולא לקח את הבן פעם בשלושה שבועות כמו שהוא היה צריך

שני כהן:  וכשכל הנטל ובמשפחות גדולות יותר, עובר לגרושה, שהיא אפילו לא יודעת, אין לה את המידע מתי הוא יוצא לאפטר ומתי הוא משתחרר בכלל כדי לחזור לקחת את הילדים

שני כהן:  אנחנו ממש מרגישות שקופות

שני כהן:  אז כאשר מדברים על מוגנות תעסוקתית לחיילי המילואים ונשותיהם זה צריך להיות גם בני ובנות הזוג גם לשעבר

שני כהן:  גם ידועות בציבור

שני כהן:  זה חשוב מאוד

מיכל מרים וולדיגר: תודה שני

מיכל מרים וולדיגר:  לפני שאני עוברת, אני רוצה רגע לומר לך משהו

מיכל מרים וולדיגר:  שאני לגמרי מסכימה איתך

מיכל מרים וולדיגר:  נגעת בציפור נפשי שזה הבריאות הנפשית של כולנו

מיכל מרים וולדיגר:  ואני בהחלט מסכימה ואני פונה שוב ושוב למשרד הביטחון והצבא ואני שומעת שהם עושים עבודה טובה

מיכל מרים וולדיגר:  תמיד אפשר לעשות הרבה יותר

מיכל מרים וולדיגר:  בנושא של לא רק לתת וואוצ'רים וכסף, אלא לתת שירות ומענה

מיכל מרים וולדיגר:  וזה המעטפת

מיכל מרים וולדיגר:  אני יודעת שבריאות הנפש חסרים לנו כוח אדם, עובדים סוציאליים, פסיכולוגים

מיכל מרים וולדיגר:  אבל זה העניין

מיכל מרים וולדיגר:  זה בהחלט לתת לחייל שמשתחרר ממילואים את המעטפת הנכונה בתמיכה, בידיעה שיש לך עם מי להישען, יש לך עם מי לדבר

שני כהן: ולקצר את הבירוקרטיה

מיכל מרים וולדיגר: זה ברור

מיכל מרים וולדיגר:  ולכן אני משתתפת לגמרי בדברים שאת אומרת ואנחנו נעשה את הכול כדי שזה יקרה

מיכל מרים וולדיגר:  כמובן שמוגנות תעסוקתית זה אחד מהדברים שנותנים את החוסן

מיכל מרים וולדיגר:  לכן תודה רבה

מיכל מרים וולדיגר:  כן, שם ותפקיד?     

יערה שאקלר: אני יערה שאקלר, אני מנהלת את מרכז הזדמנות ירושלים, שזה בעצם נציגה פה של משרד הרווחה וזה שייך גם למשרד העבודה ועיריית ירושלים

יערה שאקלר:  יש לנו כאלה 17 מרכזים בכל רחבי הארץ

יערה שאקלר:  עכשיו, בדיוק לסיפור של המעטפת שאנחנו נותנים, וזה מתחבר למה ששני דיברה

יערה שאקלר:  בעצם מרכזי התעסוקה מסייעים לאנשים למצוא עבודה

יערה שאקלר:  חלק מהסיפור עכשיו כן זיהינו שאנחנו צריכים לתת מענה ייחודי למילואימניקים בשני דברים: אחד למחפשי עבודה

יערה שאקלר:  מי שפוטר ועכשיו צריך לחזור לשוק העבודה עד שיהיה חוק

יערה שאקלר:  ואיך אנחנו מסייעים לו לחזור בצורה מיטבית לעבודה

יערה שאקלר:  אלה כלים שאנחנו נותנים להם

יערה שאקלר:       בנוסף עוד סוגייה שהיא לא עלתה פה ובעיניי היא סופר קריטית זה איך כן לעזור למי שכבר חזר לעבודה

יערה שאקלר:  לחזור לעבודה בצורה מיטבית

יערה שאקלר:  חזרה לעבודה היא סופר קשה

יערה שאקלר:  גם לנשות המילואים, גם למילואימניקים עצמם

יערה שאקלר:  הם מגיעים לתקופה עם חוסר ודאות גדול

יערה שאקלר:  לי יש עובדים שהגיעו לחודש וכבר קיבלו צו נוסף

יערה שאקלר:  יש עוד עובדים כאלה

יערה שאקלר:  הרבה פעמים הם חוזרים ומישהו אחר עשה את התפקיד שלהם

יערה שאקלר:  צריך לעזור להם לתפוס את המקום שלהם בחזרה מול המעסיק, מול שאר העובדים בצוות

יערה שאקלר:       הנושא של המשמעות הוא גם מאוד חשוב

יערה שאקלר:  הם עשו עבודה סופר משמעותית בשירות הצבאי

יערה שאקלר:  הם היו בעזה, הם היו במקומות מסכני חיים

יערה שאקלר:  עכשיו הם חוזרים לשבת מול המחשב

יערה שאקלר:  וואלה, לא בא להם בטוב

יערה שאקלר:  וצריך לעזור להם גם בתוך הדבר הזה

יערה שאקלר:  לתווך להם את זה

יערה שאקלר:  לתת להם כלים

יערה שאקלר:  וגם אם הם מבינים שהם רוצים לחפש עבודה חדשה לעזור להם למצוא עבודה ששם ימצאו גם את המשמעות שיש להם וגם יכול להיות פה עלו גם הנושאים של צרכים פיננסיים

יערה שאקלר:  פתאום הוצאות יותר גבוהות

יערה שאקלר:  הגענו אחרי תקופה שאין משכורת

יערה שאקלר:  שבת הזוג עבדה וירדה לחצי משרה

יערה שאקלר:  גם אלה כלים שאנחנו צריכים לתת

יערה שאקלר:       אני אגיד שהיום מרכזי ההזדמנות ערוכים לקלוט מילואימניקים

יערה שאקלר:  אנחנו גם עובדים עכשיו עם קצין מילואים ראשי כחלק מהמנהלת שהם מקימים

יערה שאקלר:  כן יש פה הזדמנות להוסיף ולתת עוד משאבים, כדי שנוכל לתת את הכלים שאנחנו נותנים לכמה שיותר אנשים

יערה שאקלר:  ואני גם אגע בזה שיש פה עוד אנשים שבתוכם שהם עם חסמים עוד יותר מורכבים

יערה שאקלר:  נגעת בגרושות, אז אני גם אציג את הצד של הגרושים

יערה שאקלר:  שמחפשים עבודה או פתאום צריכים לחזור

יערה שאקלר:  זה עולים חדשים, שמראש גם מגיעים בלי תמיכה משפחתית פה בארץ

יערה שאקלר:  חיילים בודדים, שהיו בעבר חיילים בודדים

יערה שאקלר:  יוצאי המגזר החרדי

יערה שאקלר:  הם צריכים אנחנו חושבים תמיכה שהיא נוספת

יערה שאקלר:  אנחנו כן עובדים עם מערך של עובדים סוציאליים תעסוקתיים כדי באמת להתמודד עם הסוגיות האלה של לזהות את הטראומה הרבה פעמים וגם לתת למעסיק את הכלי לזהות את הטראומה

יערה שאקלר:  מעסיק פוגש אותו ביום יום

יערה שאקלר:  הוא יכול לזהות, אם ניתן לו את הכלים באיזה מצוקה נפשית העובד נמצא ולאן הוא יכול גם להפנות אותו כדי לתת את המענה

מיכל מרים וולדיגר: תודה רבה

מיכל מרים וולדיגר:  אנחנו נעבור כרגע לעמותה למען משרתי המילואים, איתי

איתי נבו לנדסברג: אני רוצה להזכיר לכם שאתם לא מדברים כלל על התקופה שבין קבלת צו המילואים למילואים עצמם

איתי נבו לנדסברג:  עכשיו, ברור לכם שאיש מילואים שעשה 120 יום וכבר הודיעו לו, כמו שנאמר פה, שהוא יגויס שוב במאי או ביוני, המעביד שלו, גם אם הוא ייקח עכשיו 30 יום או 60 יום, יש עכשיו פסק זמן כדי לפטר אותו

איתי נבו לנדסברג:  כי הוא יודע שאיש המילואים הזה עושה עשרות ימים בשנה והוא עושה את החשבון אם הוא רוצה להמשיך להעסיק אותו או לא

איתי נבו לנדסברג:  אז אני אומר שהמוגנות של איש המילואים צריכה להתחיל מרגע קבלת צו המילואים ועד לפחות 60 יום או 90 יום, כפי שנאמר פה, אחרי המילואים

איתי נבו לנדסברג:  וזו צריכה להיות מוגנות שהיא המדינה כולה עומדת מאחוריה

איתי נבו לנדסברג:  זאת אומרת לא רק לפתור כאן איזה שהן בעיות של כיבוי שריפות, כמו שנאמר כאן

איתי נבו לנדסברג:  כי הכול קשור בכל

איתי נבו לנדסברג:       לפני שבוע היינו בדיון על הארכת גיל הפטור

איתי נבו לנדסברג:  אז ברור לכם שאיש מילואים שעד היום חשב שהוא משתחרר בגיל 40 ועכשיו אומרים לו 41 ומאריכים בחוק של המדינה ל-45 או 46 והקצינים לגיל 50, אז ברור לכם שהם צריכים להסתכל על האופק התעסוקתי שלהם בראייה כללית

איתי נבו לנדסברג:  זה לא עניין של המלחמה הזאת

איתי נבו לנדסברג:  המעסיק שלו מסתכל על איש מילואים שהגיע אליו בגיל 25-26 אחרי אוניברסיטה, עד גיל 50

איתי נבו לנדסברג:  ב-25 שנה הבן אדם הזה אם הוא קצין, הוא יעשה שש שנים מילואים

איתי נבו לנדסברג:  שש שנים מילואים

איתי נבו לנדסברג:  אתם מבינים מה זה? זה חמישית מהזמן, רבע מהזמן הוא במילואים

איתי נבו לנדסברג:  אז איזה מעסיק ירצה להעסיק את האיש הזה

איתי נבו לנדסברג:       המדינה צריכה להגן על הדברים האלה

איתי נבו לנדסברג:  זה לא יכול להיות שכל ועדה תדון בסעיף אחר קטן ואנחנו נצטרך אחרי זה לשבת בוועדת העבודה והרווחה, אחרי זה בוועדת חוץ וביטחון ואחרי זה בוועדה של כלכלה

איתי נבו לנדסברג:  בוועדת כלכלה דנים עכשיו אם לתת פטור מנסיעה בכביש 6

איתי נבו לנדסברג:  לא, אפשר להשתגע מהדברים האלה

איתי נבו לנדסברג:  עכשיו, חוק המילואים עבר בשנת 2008

איתי נבו לנדסברג:  הדברים האלה היו צריכים להיפתר כבר מזמן

איתי נבו לנדסברג:  אנחנו כל חמש-שש שנים נמצאים במלחמה

איתי נבו לנדסברג:  זה לא איזה סוד מדינה

איתי נבו לנדסברג:  הייתה הפתעה ב-7 באוקטובר

איתי נבו לנדסברג:  אבל זאת לא הפתעה שיש כל חמש-שש שנים מלחמה, זאת לא הפתעה

איתי נבו לנדסברג:       לכן אתם צריכים להעביר את הדברים האלה לוועדת שרים לענייני המילואים

איתי נבו לנדסברג:  כל החוקים האלה ביחד צריכים לבוא בצורה מגובשת ולעבור פעם אחת בלוח זמנים סביר, מהיר

איתי נבו לנדסברג:  כמו שנאמר פה

איתי נבו לנדסברג:  אי אפשר שהמדינה עכשיו תסיר מעצמה אחריות וכל הזמן יעסקו פה בכיבוי שריפות

איתי נבו לנדסברג:  תודה רבה

מיכל מרים וולדיגר: תודה רבה על הדברים

מיכל מרים וולדיגר:  רועי מחפוד, פורום הלוחמים המשוחררים

רועי מחפוד: נעים מאוד

רועי מחפוד:  רועי מחפוד, מנהל שותף, פורום הלוחמים המשוחררים

רועי מחפוד:  אני מייצג את כל הארגונים מטעם מטה המילואים

רועי מחפוד:  קודם כל, אני לא צריך להרחיב פה על כל הרצון של כולכם לעזור למילואימניקים וכו'

רועי מחפוד:  אני בטוח שכולם רוצים פה לעזור למילואים ואני לא צריך להרחיב על הערכיות וכל הנושא הערכי של המילואימניקים והמילואימניקיות

רועי מחפוד:  דבר נוסף, אני מברך על הצעת החוק של שרון ניר

רועי מחפוד:  אני חושב שזה משהו שחשוב

רועי מחפוד:  90 יום זה משהו חשוב, זה טווח זמנים, אם אפשר היה יותר אז יותר, אבל הצעה חשובה

רועי מחפוד:       אני רוצה לדבר בנוגע למשהו שהחסרנו פה מהדיון

רועי מחפוד:  אנחנו רק מדברים על איך להגן ולהגן ולא למנוע

רועי מחפוד:  עכשיו, סבבה, אנחנו יכולים לדבר על 90 יום

רועי מחפוד:  ואז 90 יום, לספור את הימים, כמו שהמילואימניקים פה דיברו עליהם

רועי מחפוד:  הם יספרו את הימים עד 90 יום ואחרי 90 יום הם יפטרו פשוט

רועי מחפוד:  עכשיו, בהסכם הקיבוצי שנחתם אז דיברו על שיפוי של 20% משכר העובד, נכון? משהו כזה

רועי מחפוד:  אם אני לא טועה, תקנו אותי אם אני טועה

מיכל מרים וולדיגר: כן, התנאים הסוציאליים

מיכל מרים וולדיגר:  שהמדינה תממן למעבידים שיפוי שלהם על התנאים

רועי מחפוד: שיפוי של 20%

רועי מחפוד:  עכשיו, זה מבורך, כן? זה ממש מבורך, אבל זה לא מספיק

רועי מחפוד:  בסוף מעסיק צריך עובד

רועי מחפוד:  אני לא בא להגן על מעסיקים, זה לא מעניין אותי

רועי מחפוד:  אני לטובת המילואימניקים

רועי מחפוד:  המדינה צריכה לתת פתרון שאיזה מתווה כלשהו שבעצם יגן על אותם מילואימניקים ולמנוע מהמעסיקים בכלל על לחשוב לפטר אותם

רועי מחפוד:  אם לדוגמה אני אקח את מגזר ההייטק, יש כל מיני דברים להעסיק סטודנטים, דברים כאלו ואחרים, בינתיים זמניים, עד שהמילואימניקים יחזרו חזרה למשרד

מיכל מרים וולדיגר: אתה אומר שהמדינה צריכה בעצם לתת למעסיקים תמריצים להעסיק ולהעדיף אנשי מילואים מאשר את האזרחים הרגילים

רועי מחפוד: על מנת למנוע מלכתחילה את המחשבה בכלל של לפטר אותם

רועי מחפוד:  עורך דין יוצא עכשיו, סתם דוגמה, הם במשרד עורכי דין חשוב במרכז ואומרים לו שהוא מפוטר

רועי מחפוד:  אני לא יודע למה

רועי מחפוד:  יש לי חבר, הוא עכשיו במילואים בעזה, הביאו במקומו עובד

רועי מחפוד:  הוא לא צריך את הכסף, הוא צריך עובד

רועי מחפוד:  הוא צריך ידיים

רועי מחפוד:  יש לו פרודקט, יש לו דברים שהוא צריך לעשות

רועי מחפוד:  הוא צריך לקדם דברים

רועי מחפוד:  המדינה צריכה לקחת את זה בחשבון

רועי מחפוד:  כשהחבר יחזור מעזה אם הוא יחזור לעבודה, הוא יהיה שם 90 יום בעבודה ואז הוא יקבל את מכתב הפיטורים, כי מישהו בא במקומו

רועי מחפוד:  צריך לחשוב גם על הדברים הללו

רועי מחפוד:  לא רק על 90 יום ולא רק איך הפלסטרים בסוף

נעה בן שבת: ואתה אומר למנוע זה לא רק בהרתעה

רועי מחפוד: לא רק בהרתעה

רועי מחפוד:  בסוף בן אדם לא צריך את הכסף, הוא צריך ידיים עובדות

רועי מחפוד:  אני מילואימניק לוחם

רועי מחפוד:  אני חזרתי לעבודה שלי, אני פה מטעם הפורום, מילואימניקים בעד לוחמים

רועי מחפוד:  וזה חשוב מאוד למנוע את זה מלכתחילה

רועי מחפוד:       דבר נוסף שחה"כ קרויזר דיבר עליו זה בנוגע לאבטלה

רועי מחפוד:  בסופו של דבר יש מגבלות על האבטלה

רועי מחפוד:  ולוחם או לוחמת מילואים וכדומה, כמובן בני ובנות זוג של מילואימניקים, גם בנוגע לזה אנחנו צריכים לטפל

רועי מחפוד:  יש מגבלה על ימי אבטלה בשנה, יש המון מגבלות

רועי מחפוד:  צריך לראות איך מקדמים בכלל את המגבלות הללו

רועי מחפוד:  נגיד בן אדם קיבל את המגבלה לו, סיים את המגבלה, פתאום הוקפץ למילואים

רועי מחפוד:  חזר, פתאום, אוקיי, מה עושים עכשיו? הוא מובטל עדיין

רועי מחפוד:  בזמן הזה הוא יכול היה לחפש עבודה, הוא יכול היה לעבוד על קורות החיים שלו

רועי מחפוד:  הוא בעזה

רועי מחפוד:  איך הוא יעבוד על קורות החיים שלו, איך הוא יחפש עבודה? אז גם בנושא האבטלה זה משהו מאוד חשוב שחה"כ קרויזר דיבר עליו

רועי מחפוד:       אני גם חושב שצריך להרחיב את הצעת החוק המבורכת של חה"כ שרון ניר

רועי מחפוד:  גם להרחיב אותה וגם לדבר על איך למנוע מלכתחילה

רועי מחפוד:  אני אסכם בתודה רבה לכולכם

מיכל מרים וולדיגר: אוקיי

מיכל מרים וולדיגר:  שדולת הנשים בישראל, הודיה מויאל

הודיה מויאל: היי, תודה רבה חברת הכנסת על הדיון ועל היוזמים

הודיה מויאל:  אנחנו מפעילות קווים לזכויות נשים בעבודה כבר למעלה משלושה עשורים

הודיה מויאל:  ובאמת מאז ה-7 באוקטובר יש לנו עלייה דרמטית בפניות אלינו

הודיה מויאל:  רובן נוגעות בנושא זכויות בתקופות מוגנות מפני פיטורים

הודיה מויאל:  אני אספר על אחת הפניות שהגיעה אלינו ובעצם אחריה אני אדבר על מה צריך לעשות

הודיה מויאל:       אחת הפניות הייתה על בחורה בשירות מילואים, שביקשה מהמפקד שלה להישאר במילואים כי היא חושבת שהמעסיק שלה רוצה לפטר אותה

הודיה מויאל:  זה סיפור שהוא לא הגיוני בעיניי

שרון כהן: מה הסמכויות שלכם, איך אתם מטפלים?     

הודיה מויאל: לנו אין סמכויות

הודיה מויאל:  אנחנו ארגון חברתי

הודיה מויאל:  אנחנו נותנות לה ייעוץ

הודיה מויאל:  בסדר? יש ייעוץ משפטי, אנחנו מקימות עכשיו מרכז מיצוי זכויות

הודיה מויאל:  אבל אנחנו גוף חברתי, אנחנו לא המדינה

הודיה מויאל:  אני חושבת שהסיפור הזה לא מתקבל על הדעת בעיניי, כי יש פה בעיה חמורה ואנחנו צריכים להקדים תרופה למכה

הודיה מויאל:  לפני שהבחורה הזאת משוחררת מהמילואים ויוצאת למצב שבו היא יודעת שהמעסיק שלה רוצה לפטר אותה

הודיה מויאל:  היא קודם כל לא ידעה שיש לה מוגנות

הודיה מויאל:  היא לא ידעה שהיא מוגנת מפני פיטורים

הודיה מויאל:  זה הדבר הראשון

הודיה מויאל:  היא לא ידעה את זה

הודיה מויאל:  ואני חושבת שהדבר הראשון שצריך לעשות זה להוציא סרטונים, לייצר קשר עם מילואימניקים

הודיה מויאל:  להגיע לצבא

הודיה מויאל:  להסביר להם מה הזכויות שלהם

הודיה מויאל:       הדבר השני שאני רוצה לדבר עליו זה פעולות אכיפה יזומות וגם הרחבה לפניות מצד עובדים ועובדות

הודיה מויאל:  אתם סיפרתם שהיה לכם 150 פניות מתחילת המלחמה

הודיה מויאל:  כל הארגונים שאנחנו עובדים איתם קיבלו הרבה יותר מזה

שרון כהן: אתם צודקים

שרון כהן:  כי אתם מקבלים טלפונים והטלפון אומר רציתי לברר את זכויותיי

שרון כהן:  אני מקבלת מאות כאלה, אבל אני לא סופרת אותם

שרון כהן:  אתם יודעים למה? לא כי אני לא מתייחסת אליהם חלילה, כי אני סופרת תלונה בכל מקום שיש בו חשד להפרת חוקי עבודה וזה בהתאם לסמכות שלי

שרון כהן:  אני כאן קוראת מעל הבמה הזאת, ותמיד קראתי

שרון כהן:  קודם כל יש לנו מספרים שמפורסמים

שרון כהן:  ואת צודקת, הסברה יש בה גם מן המניעה

שרון כהן:  אנחנו כולנו, יש פה קונצנזוס וכולנו מסכימים על זה

שרון כהן:  אבל בסוף בסוף כאשר אותו מעסיק יבצע הפרה העובד צריך לדעת עלינו או עליהם ולפנות

שרון כהן:  אנחנו מפרסמים את המידע שלנו באתר האינטרנט

הודיה מויאל: אבל זה לא מספיק

הודיה מויאל:  זה לא מספיק

שרון כהן: אבל אנחנו בדיוק ציינו

הודיה מויאל: אנחנו מדברות על הקמפיין הזה כבר ארבעה או חמישה דיונים אני שומעת את זה

הודיה מויאל:  אני ממש מצטערת, אני יושבת פה

הודיה מויאל:  באמת

שרון כהן: מאירה, גם את צודקת

שרון כהן:  ואנחנו חוזרים על עצמנו מכיוון שגם לצערנו היה קיצוץ תקציבי של 50% בכל נושא של הקמפיינים

שרון כהן:  אבל אנחנו מוצאים את הכסף מתחת לאדמה

מיכל מרים וולדיגר: משרדי הממשלה, אפשר תמיד למצוא תירוצים

מיכל מרים וולדיגר:  אין תירוצים

מיכל מרים וולדיגר:  בואו, החברה האזרחית נמצאת פה, אין תירוצים

מיכל מרים וולדיגר:  אז משרד ממשלתי יכול לעשות את התעדוף שלו ולהחליט יוצאים עם קמפיין

מיכל מרים וולדיגר:  זה באמת לא סיפור

מיכל מרים וולדיגר:  אז בואו נעצור את האירוע הזה, שלא נתבזה עוד יותר

הודיה מויאל: אני רק אשמח לסיים

הודיה מויאל:  30 שניות, אני רוצה לדבר על הנתונים

הודיה מויאל:  אתם צריכים להציג בוועדות פה ולדרג מקבלי ההחלטות את הנתונים גם על פיטורים, גם על צמצומי משרה, גם על חל"תים וגם על מה סטטוס הטיפול וגם מה היקף האישורים שאתם נותנים לפיטורים

הודיה מויאל:  זה נתונים שצריכים להיות משוקפים כל הזמן גם לציבור וגם לדרג מקבלי ההחלטות

מיכל מרים וולדיגר: הודיה, תקשיבי, את כל כך צודקת

מיכל מרים וולדיגר:  ואני תכף אפנה למשרד הביטחון

מיכל מרים וולדיגר:  כי כשאני יושבת עם השר ועוד אנשים שקובעים ומחליטים והם אומרים לי תראו, יש 300,000 חיילי מילואים ומגיעים תלונות על 300 זה תמיד אחוז שהוא נופל בין הכיסאות ולכן לא משקיעים

מיכל מרים וולדיגר:  אבל אם אנחנו נדע את המספרים האמיתיים אנחנו נבין את הבעיה

מיכל מרים וולדיגר:  לא משנה מה נעשה וכמה שלא ניתן, תמיד חצי אחוז, אחוז יפלו בין הכיסאות ויגידו לנו לא קיבלנו

מיכל מרים וולדיגר:  ולכן אין מה לעשות, כמדינה אנחנו נמשיך הלאה ותמיד מישהו יסבול

מיכל מרים וולדיגר:  אבל כאשר זה מספרים כל כך גדולים וזה לא בא לידי ביטוי אצלכם, אצלנו

מיכל מרים וולדיגר:  אני אומרת אצלכם, אבל זה אצלנו

מיכל מרים וולדיגר:  אז משהו אצלנו לא בסדר

מיכל מרים וולדיגר:  חה"כ שוסטר, לפני כן, הוא בין המציעים להצעה לדיון מהיר

אלון שוסטר: אני מצטער שהגעתי מאוחר

אלון שוסטר:  הנושא בדמי, אני פשוט נפגשתי עם חבורה של צעירים שלחמו בסדיר ביחידה מיוחדת באזור שלי, בעוטף עזה

אלון שוסטר:  ואני יודע שאנחנו נמצאים במציאות שאנחנו עברנו את הרגעים הקלים יחסית

אלון שוסטר:  ואני אסביר

אלון שוסטר:  אנחנו בין ה-6 ל-7 באוקטובר עברנו, או בין ה-7 ל-8 עברנו דרמה מנטלית שהאיצה את הדופק, הכניסה אדרנלין, ישרה את השורות, דף אי אפשר היה להעביר בין הניצים

אלון שוסטר:  אבל האנרגיה הזאת הולכת ומתמוססת

אלון שוסטר:  הולכת ומתרכזת על כתפיים וברכיים צרות

אלון שוסטר:  הם אמנם מאות אלפים, אבל הן צרות מאוד

אלון שוסטר:  ואנחנו נהיה בצרה צרורה

אלון שוסטר:  כך צריך להתגונן על התופעה הזאת

אלון שוסטר:       אני שייך לקבוצה שפה בכנסת של שדולת המילואים

אלון שוסטר:  ימין ושמאל מה שנקרא, שהם משוכנעים בתחושה הפנימית שאם אנחנו לא נייצר בעם שלנו, בבני האדם, כל אחד במקום עבודתו, שבין כל הנושאים החשובים הפרטיים, הקיבוציים, הכלליים, המדינתיים שאנחנו עוסקים בהם

אלון שוסטר:  ויש לנו נטייה כשעוסקים בנושא כל כך חשוב לשכוח שיש עוד כמה וכמה נושאים חשובים לכל אחד מאתנו

אלון שוסטר:  למרפק, לדחוף את הנושא שאנחנו מדברים כאן, ואני לא אחזור לפרטים

אלון שוסטר:  רק אני אזכיר דבר קטן: זה תא משפחתי אחד, מילואימניקים, מילואימניקיות ובני ובנות זוגם

אלון שוסטר:  זה הסיפור

אלון שוסטר:  ולהסתכל על התאים הקדושים האלו כעל בבת עינינו הציבורית

אלון שוסטר:  ואנחנו צריכים לראות כיצד הם ממשיכים לאורך זמן

אלון שוסטר:  חברים, כשאנחנו מדברים על השנה הקרובה אני לא יודע אם זה לא השנים הבאות

אלון שוסטר:  אני לא יודע אם אנחנו לא לקראת פרק אחר

אלון שוסטר:  אנחנו יודעים להגיד תם עידן קטן וחכם ועכשיו מאסיבי וחכם

אלון שוסטר:  מה המשמעות של הדבר הזה? המשמעות היא מקלות וגזרים בכיוון התעסוקה

אלון שוסטר:  המשמעות היא חיזוק של גם דגים וגם חכות וגם אהבה לים, למילואימניקים

אלון שוסטר:  הכול ביחד

אלון שוסטר:  זה שינוי סדר עדיפות

אלון שוסטר:  הבנה שהמגזר הזה הוא חשוב, אתם יודעים מה? כמו המחנכים וכמו העובדים הסוציאליים

אלון שוסטר:  כן, עוד מגזר

אלון שוסטר:  זה החיים שלנו כאן

אלון שוסטר:  אנחנו צריכים להעלות אותם, לדחוף אותם לקדמת הבמה, את הנושא לקדמת הבמה

אלון שוסטר:  כי בנפשנו היא

אלון שוסטר:  וזה מה שאנחנו נמשיך לעשות כאן

אלון שוסטר:       אני מבקש מכל אחד מכם, כל אחד במקום העבודה שלו, לראות עצמו שלוח בין שאר הנושאים שברומו של עולם, לעניין הזה

אלון שוסטר:  ואנחנו נהיה שותפים שלו

מיכל מרים וולדיגר: תודה אלון

מיכל מרים וולדיגר:  אני אגיד משפט

מיכל מרים וולדיגר:  אנחנו חייבים כבר לסיים

נחמן שי: כבוד יושבת הראש, נקודה שלא עלתה בדיון והיא חשובה מאוד

מיכל מרים וולדיגר: אני אגיד משפט אחד רגע

מיכל מרים וולדיגר:  אנחנו הולכים לסיום, לא אמרתי שסיימנו

מיכל מרים וולדיגר:  אני חושבת, אלון, בוא נדייק את זה

מיכל מרים וולדיגר:  מדינת ישראל, כולל משרד האוצר, שמו את נושא המילואים בראש סדר עדיפויות

מיכל מרים וולדיגר:  שלא נתבלבל

מיכל מרים וולדיגר:  זה כבר הושם

אלון שוסטר: והעניין הכספי מוסדר, הוא כן מוסדר

אלון שוסטר:  הנושא הכספי מוסדר, זה לא נכון שהוא לא מוסדר

אלון שוסטר:  משהו הוחלט, צריך עוד

מיכל מרים וולדיגר: לא, אני אומרת הנושא הזה שהם החשובים ביותר כרגע, זה כולנו מסכימים מדלת לדלת

מיכל מרים וולדיגר:  אני כן אומרת שלפעמים, ואנחנו רואים את זה פה בוועדה לא פעם ולא פעמיים, את הפער בין הרצון לשים אותם בראש סדר העדיפויות לבין הביצוע בפועל

מיכל מרים וולדיגר:  יש שם פערים שאותם אנחנו צריכים לצמצם ולראות איך מצמצמים אותם

נחמן שי: יש נושא חשוב שלא דיברתי עליו

מיכל מרים וולדיגר: אז תגיד את זה במילה, כי יש כאן כאלה שלא דיברו

נחמן שי: אין בעיה

נחמן שי:  כל מה שדיברו כאן הרחבה זה טוב ויפה, אבל כרגע בפועל, גם מי שכרגע עומד בתוך החוק

נחמן שי:  הדוגמה האישית שלי, ויש עוד רבים אחרים, שפוטר בפחות מ-30 יום והנושא שלו הובא לוועדת התעסוקה במשרד הביטחון גם הוא לא מטופל וגם הוא מעל שלושה שבועות אין שום פתרון ואין שום דבר

מיכל מרים וולדיגר: אז שידכנו

מיכל מרים וולדיגר:  מאה אחוז, נחמן, זה דובר פה

מיכל מרים וולדיגר:  כלומר, זה דובר ויש כאן את הפתרונות במשרד העבודה

נחמן שי: אין פתרונות

שרון כהן: הוא מדבר על משרד הביטחון שהבקשות הגיעו אליהם

מיכל מרים וולדיגר: אז נחזור אליו

מיכל מרים וולדיגר:  נחמן, הבנתי

מיכל מרים וולדיגר:  בואו נעשה סדר

מיכל מרים וולדיגר:  אנחנו פשוט עוד מעט שעתיים בדיון ואפשר לדבר עוד ארבע שעות

מיכל מרים וולדיגר:  יהיה דיון המשך ויש לנו גם עוד נושא שהתקבל שהוא ממש משיק וזה אותו דבר ואנחנו נודיע על התאריך של הדיון בוועדה

מיכל מרים וולדיגר:  נעשה סיכום עוד כמה דקות

מיכל מרים וולדיגר:  יש לנו עוד כמה דוברים אחרונים

מיכל מרים וולדיגר:  תנסו מאוד לקצר

מיכל מרים וולדיגר:  קודם כל נחזור למשרד הביטחון, כי ביקשנו

מיכל מרים וולדיגר:  אני מסכימה מה שאמרה קודם הודיה וכולנו רוצים – נתונים

מיכל מרים וולדיגר:  בלי נתונים גם אני, כשאני אפנה אל השר ואשים לו את הדברים על השולחן צריכה נתונים

מיכל מרים וולדיגר:  כי בלי נתונים אי אפשר להזיז שום דבר

מיכל מרים וולדיגר:  ולכן אם יש נתונים זה הזמן

מיכל מרים וולדיגר:  קדימה

אורי סביר: קודם כל, אני נציג צה"ל, לא נציג משרד הביטחון

אורי סביר:  לצערי משרד הביטחון לא הגיע

אורי סביר:  אנחנו כפופים, ושנינו כפופים לכנסת

אורי סביר:  אני אומר, אני רוצה להתחבר למה שאמר חה"כ שוסטר

אורי סביר:  מערך המילואים זה מיקרו קוסמוס של איך שהיינו רוצים לראות את החברה הישראלית

אורי סביר:  כלומר, במערך המילואים משרתים מכל הפסיפס של החברה הישראלית ביחד, באחווה, אהבה, שלום ורעות

אורי סביר:  וזה דבר שהיינו מאוד שמחים

שפרה שחר: ממש לא כל

אורי סביר: כל

שפרה שחר: לא, יש מגזרים שלמים שלא נמצאים שם

אורי סביר: שפרה, אני מגיע לא מעט ביקורים

אורי סביר:  יש לא מעט חרדים שגם משרתים במערך המילואים

אורי סביר:  אבל לענייננו

שפרה שחר: דווקא מעט

אורי סביר: האחריות שלי כקצין מילואים ראשי

אורי סביר:  מיום שעמדתי על דעתי הפיקודית שהייתי מ"פ ואחרי זה מג"ד, מח"ט וכל התפקידים שעשיתי בצבא עד קצין מילואים ראשי, אני אחראי ל- well being של החיילים שלי, 365 יום בשנה

אורי סביר:  וכך נהגתי והציפייה שלי, קודם כל הציפייה שלי מעצמי ומפקודיי, קודם כל שבכל יחידת מילואים יהיה מודעת דרושים, כי אנחנו מבינים שתעסוקה זה דבר חשוב

אורי סביר:  אני מצפה למעורבות מפקדים מול המעסיקים, וכך גם נהגתי כשהייתי מפקד

אורי סביר:  לדבר עם מעסיקים

אורי סביר:  הרבה פעמים זה פותר בתוך השיחה בין מפקד לבין מעסיק שיודע גם להפעיל לא רק את השכל וההיגיון, אלא גם כן לפעמים שיטות בלתי קונבנציונליות

אורי סביר:  זה יכול לעשות פלאים

אורי סביר:  וכך גם נהגתי כשהייתי קצין מילואים ראשי וכך אני יודע שהוא נוהג היום

אורי סביר:       יש הרבה דברים שאפשר לעשות

אורי סביר:  ההצעה שלכם של 90 יום היא הצעה סופר חשובה

אורי סביר:  אם אני מביא דוגמה איפה זה עוזר, בעל חברת הובלה שיש לו נהגים, הנהג לא נמצא

אורי סביר:  הוא צריך להביא מישהו אחר

אורי סביר:  אם הוא צריך לשלם קנס של 30 יום הוא יהיה מוכל לשלם את הקנס הזה ויפטר את איש המילואים

אורי סביר:  90 יום הוא כבר יחשוב פעמיים

אורי סביר:  לכן התיקון הקטן שלשם כך התכנסנו הוא מאוד חשוב

אורי סביר:       צריך לשאת טוב וזה גם כן עלה בוועדה

אורי סביר:  בסוף בואו נודה על האמת, כל חוק שלא נעשה, תמיד נמצא את המעקף

אורי סביר:  כל הנחיה שתגרום לאיזה שהיא חוסר איזון בין המעסיק והעובד הוא לא ירצה להעסיק איש מילואים

אורי סביר:  לכן אנחנו צריכים שהאווירה בחברה הישראלית, ואני מתחבר למה שאמר חה"כ שוסטר ומה שעלה פה, הצייטגייסט בתוך החברה הישראלית לבוא ולהעסיק מילואימניקים הוא דבר שאנחנו צריכים לתת את המנגנון שלו ולא צריכים מאוד לעודד אותו

אורי סביר:  צריכים ללכת כברת דרך ארוכה הרבה יותר ממה שנהגנו בנושא של האבחנה המותר

אורי סביר:  זה כבר קיים היום בחוק הן מול מעסיקים, בוודאי מול השירות הציבורי

אורי סביר:  שנדע להעסיק מילואימניקים, שהם יקבלו גם תמריצים לדבר הזה

אורי סביר:  וזה הרבה יותר, העשה טוב הוא הרבה יותר טוב

אורי סביר:  ושוב, כמו שהקמל"ריה פתוחה ואני בטוח שיש פה אנשים שיודעים את זה, לכל פנייה, אנחנו יודעים להפעיל את האמצעים הקונבנציונליים ואת האמצעים הלא קונבנציונליים כדי לדאוג לאנשי המילואים

מיכל מרים וולדיגר: מאחר ואנחנו פנינו למשרד הביטחון והם שלחו אותך

מיכל מרים וולדיגר:  מבחינת הוועדה פה, הם פנו למשרד הביטחון והם בוחרים את מי להביא

מיכל מרים וולדיגר:  אז הם בחרו להביא אותך ולכן אני פונה אליך

מיכל מרים וולדיגר:  אני לא מבקשת, אפילו אני דורשת, אגב מכולכם, אבל נתחיל ממשרד הביטחון

מיכל מרים וולדיגר:  להביא לי לוועדה נתונים

מיכל מרים וולדיגר:  נתונים כמה

מיכל מרים וולדיגר:  וביקשנו, זה לא שלא ביקשנו ולא נענינו

מיכל מרים וולדיגר:  אז אני מבקשת להביא את הנתונים על פיטורים של מילואימניקים ובנות זוגם

מיכל מרים וולדיגר:  במהלך המילואים, כמו ששמענו פה שזה קורה, ולאחריהם

מיכל מרים וולדיגר:  זה אחד

מיכל מרים וולדיגר:       שתיים, שזה רק אתם יכולים לתת לנו, רק אתם

מיכל מרים וולדיגר:  כי את אחד עוד אחרים יכולים לתת, משרדים אחרים

מיכל מרים וולדיגר:  מספר האישורים שניתנו לפיטורים בזמן תקופת המוגנות

מיכל מרים וולדיגר:  כמה פניות היו אליכם לקבל היתר וכמה סירבתם וכמה נתתם

מיכל מרים וולדיגר:  במהלך, אני מדברת עם כבודו, מתחילת התמרון או אפילו מה-7 באוקטובר ועד היום

מיכל מרים וולדיגר:  בסדר? זה נתונים שהם חייבים להיות

מיכל מרים וולדיגר:  גם אליכם, גם משרד העבודה וגם משרד הרווחה וגם הכלכלה

שרון כהן: אנחנו העברנו את הנתונים

שרון כהן:  אבל בסדר, לנו אין, אנחנו לא מחזיקים בנתונים כאלה

אורי סביר: איך אומרים בצבא? היישר

עמי אסף: רק אם אפשר גם את זמן הטיפול שלוקח בבקשה של מעסיק ליד זמן הטיפול שלוקח טיפול בבקשה של - - -     

מיכל מרים וולדיגר: הנה, בבקשה, עוד נתון שנבקש לקבל

מיכל מרים וולדיגר:  אני אפנה אליך ממש בקצרה, אבל אנחנו רוצים לסכם

מיכל מרים וולדיגר:  אני רק מתנצלת בפני פורום נשות המילואים

מיכל מרים וולדיגר:  לא נצליח להגיע אלייך, עו"ד שבות רענן

מיכל מרים וולדיגר:  אני כן אומרת שיהיה דיון נוסף ואז נשמח לשמוע אותך, אז אני מתנצלת מראש

ליאור גור: ליאור גור, פורום העצמאים והפרילנסרים מבית ההסתדרות

ליאור גור:  אני רוצה להסב את תשומת לב הוועדה ומשרדי הממשלה לציבור גדול של מילואימניקים שלא זכאי בכלל

ליאור גור:  כבוד יושבת-ראש, אם אפשר את תשומת הלב

ליאור גור:  כבוד יושבת-ראש, את יכולה לשמוע?     

מיכל מרים וולדיגר: כן, כן, בטח

מיכל מרים וולדיגר:  אני פשוט מחפשת את השם שלך

ליאור גור: אני רוצה להפנות את תשומת ליבך ותשומת לב הוועדה ומשרדי הממשלה לציבור גדול של משרתי מילואים שלא זכאי כלל לשום הגנה מפיטורים או במקרה שלהם מסיום העסקה

ליאור גור:  אני מדבר על פרילנסרים, עצמאיים שעובדים בחשבונית

ליאור גור:  שנגיד מרבית ההכנסה שלהם מגיעה מלקוח אחד, בערך 70%-75% לפחות מההכנסה שלהם מגיעה מלקוח אחד וגם הם יכולים לסיים את שירות המילואים שלהם, לחזור ללקוח שלהם ולגלות שבעצם יש כבר מישהו אחר שהעסיקו אותו

ליאור גור:  אני חושב שהמצב ברור לכולנו

אלון שוסטר: יש הערכה על כמה מדובר? זה בוודאי אלפים, לא?     

ליאור גור: אלפים בוודאי, כן, יש לא מעט כאלה

ליאור גור:  אז אנחנו מבקשים שבמסגרת המשך העבודה, המשך הטיפול בנושא הזה, ייקחו בחשבון גם את הציבור הזה

מיכל מרים וולדיגר: מה ההצעה

ליאור גור: כל הגנה שיש על שכיר שתהיה הגנה לציבור הזה גם

מיכל מרים וולדיגר: איך תעשה את זה?      

ליאור גור: מה זאת אומרת?     

מיכל מרים וולדיגר: בוא תתאר לנו איך אתה מגן

אלון שוסטר: יש את הקרן, קרן המילואים רלוונטית לעניין?     

ליאור גור: לא חושב

ליאור גור:  לא, צריך להגן עליהם בחוק

קריאה: לפצות אותם אולי

ליאור גור: לא, צריך פשוט להגן על הציבור הזה בחוק

ליאור גור:  אי אפשר להפסיק את הסכם ההעסקה שלהם במסגרת X זמן שנקבע בחוק

ליאור גור:  כמו שנקבע

ליאור גור:  אני לא מבין, עוד פעם

עמי אסף: אפשר להוסיף, סליחה, אני רוצה לסייע לך

עמי אסף:  אפשר להוסיף לוועדת התעסוקה במשרד הביטחון סמכות לבחון יחסי עובד מעסיק

ליאור גור: עזוב, לא כדאי להיכנס לזה

ליאור גור:  לא כדאי, זה בכלל ברוך רציני

אלון שוסטר: יש פה בעיה הייתי אומר חוקתית שצריך לבדוק אותה

ליאור גור: ברור שיש פה בעיה

ליאור גור:  אבל הבעיה לא צריכה להפריע לנו למצוא פתרון

מיכל מרים וולדיגר: ליאור, מה שאני מציעה שהרי החוכמה היא ניתנה לכולנו

מיכל מרים וולדיגר:  זה לא הכול אצלנו כמחוקקים

מיכל מרים וולדיגר:  אנחנו נחשוב

מיכל מרים וולדיגר:  אבל גם אתה תחשוב איך אפשר לסדר

מיכל מרים וולדיגר:  בואו נחשוב, כן, ההסתדרות, זה התפקיד, באמת חלק מהתפקידים שלכם

מיכל מרים וולדיגר:  גם שלנו, אבל אני צריכה את העזרה שלכם

מיכל מרים וולדיגר:  לכן תחשבו על רעיונות, תביאו אלינו

מיכל מרים וולדיגר:  ננתח ביחד, נחשוב

ליאור גור: אני רק מבקש מהוועדה כשהיא מקדמת, ממשיכה לקדם את הנושא, שתיקח בחשבון גם את הציבור הזה

ליאור גור:  אנחנו נעשה את העבודה שלנו ונבוא ביחד

מיכל מרים וולדיגר: מאה אחוז, כל אחד יעשה את העבודה שלו

מיכל מרים וולדיגר:  תודה רבה

מיכל מרים וולדיגר:  משפט וחצי

עמי אסף: עו"ד מאיר אסרף, אני היום לא מייצג אף ועד עובדים

עמי אסף:  בדרך כלל אני מייצג ועדי עובדים, מופיע בוועדות כמי שמייצג את ההסתדרויות ואת הוועדים

עמי אסף:  אני היום מופיע כעורך דין שהתנדב לסייע למילואימניקים שפוטרו מעבודתם

עמי אסף:  חלק הצלחנו לפתור על ידי שיחת טלפון עם המעסיק, כמו שאמר נציג צה"ל

עמי אסף:  ואכן, זה הפתרון היצירתי והנכון ביותר

עמי אסף:  וחלק לא

עמי אסף:       עכשיו יש שתי נקודות: נקודה ראשונה, מה שאמר הנציג שדיבר על הפרילנסרים, אני חושב שזו נקודה חשובה מאוד

עמי אסף:  גם אם אותם פרילנסרים יגישו בקשה למענקים על זה שהם ירדו בהכנסות, הם לא יקבלו, כי הם שירתו במילואים

עמי אסף:  זאת אומרת הם מפסידים משני הכיוונים

עמי אסף:  לכן צריך לטפל בנושא הזה ולתת לזה דגש

עמי אסף:       אבל לא על זה רציתי לדבר

עמי אסף:  רציתי לדבר על ההרחבה של תקופת ההגנה

עמי אסף:  חברים, אין זמן

עמי אסף:  30 יום מאז ששחררו אוגדות כבר חלפו

עמי אסף:  חלק מהאנשים משוכנעים שיש 60 הגנה

עמי אסף:  חלק אחר לא יודע מה מותר ומה אסור, וזה המזל שלנו, שהמעסיקים האלה לא מפטרים את העובדים שלהם

עמי אסף:  כי אני מקבל פניות מהרבה עובדים שהמהות היא שהמעסיק מגלגל עיניים ואומר להם אני עומד לפטר אתכם

עמי אסף:  איפה הייתם? אני לא מתכוון לפטר את המחליף

עמי אסף:       גברתי, אני רוצה לתת נקודה אחת לפתרון שהיא אפשרית ומיידית

עמי אסף:  מבלי לחכות לכל התהליכים שיש בחוק הסכמים קיבוציים

עמי אסף:  בתקופת הקורונה ממשלת ישראל הפקיעה תוקפם של חוקים והחילה והרחיבה הסכמים קיבוציים בטווח זמן מיידי

עמי אסף:  ואני חושב שהממשלה צריכה לפעול בהתאם לחוק יסוד הממשלה ולהתקין תקנות לשעת חירום לעניין הגנה על מילואימניקים

עמי אסף:  הדבר הזה הוא אפשרי

עמי אסף:  ואני מתכוון גם לפנות, ואני מבקש גם מגברתי, מ"מ יו"ר הוועדה, שתפנה אל הממשלה להתקין תקנות הגנה לשעת חירום, שיגנו על המילואימניקים ובני משפחותיהם עכשיו, לא מחר, לא מוחרתיים, ממש עכשיו

עמי אסף:  כי החברים שלנו ששירתו במילואים, ואני גאה להיות משרת מילואים, החברים האלה היום מאבדים את ההגנה שיש להם מכוח החוק

עמי אסף:  תודה רבה גברתי על הזמן

מיכל מרים וולדיגר: מאה אחוז

מיכל מרים וולדיגר:  תודה רבה לכולם

מיכל מרים וולדיגר:  אתה רוצה לסיים?     

עילם שניר: לא, אני רק רוצה להתייחס לעניין

עילם שניר:  אני רק אגיד בכללי, כי אני לא עוסק בתקנות שעת חירום

עילם שניר:  אבל התקנה של תקנות שעת חירום זה אירוע מאוד מאוד חריג

עמי אסף: בקורונה השתמשו בזה

עילם שניר: שבדרך כלל מלווה בזה שהוא אחרי זה מקודם בכנסת

עילם שניר:  ובהינתן שלא ניתן לקדם בכנסת חקיקה מהירה שתיתן מענה

עילם שניר:  לכן אני לא בטוח שאנחנו נמצאים במקום הזה

שני כהן: ותודה לעורכי הדין שמתנדבים לעזור לנו, כמו אצלי בפורום נשות המילואימניקים, התנדבות מלאה

שני כהן:  אתם עושים עבודת קודש

מיכל מרים וולדיגר: אוקיי

מיכל מרים וולדיגר:  אנחנו נאלצים לסיים

מיכל מרים וולדיגר:  אני רוצה לסכם

מיכל מרים וולדיגר:  קודם כל, אני מודה לכולכם, לכל אחד ואחד על העלאת הנושא הזה

מיכל מרים וולדיגר:  חברי הכנסת כבר הלכו כי יש להם עוד דיונים בעוד ועדות בנושאים מאוד חשובים, כולל הנושאים הללו

מיכל מרים וולדיגר:       אני כן מסכמת בכך שאני פונה למשרדי הממשלה הרלוונטיים להביא לנו נתונים

מיכל מרים וולדיגר:  אני אחזור שוב, מספר הפניות אליהם, מספר המפוטרים של החיילים ובנות זוגם בתקופת המוגנות

מיכל מרים וולדיגר:  מספר הפניות לקבלת היתר, כמה סורבו וכמה ניתנו

מיכל מרים וולדיגר:  משך זמן הטיפול בפניות הללו

מיכל מרים וולדיגר:       דבר נוסף, אני רוצה לומר שהוועדה תאשר את הצו שניתן, צו הגנה על עובדים בשעת חירום שאמור להסתיים ב-1 במרץ, נאריך אותו עד ה-1 ביוני

מיכל מרים וולדיגר:  עוד חשוב לי לומר שאני אדבר עם שר האוצר על הנושאים שדיברנו פה

מיכל מרים וולדיגר:  כלומר הניתוק בין הרצון לשים את כולם, את כולכם, את חיילי המילואים ובנות הזוג, התא המשפחתי שבמילואים, בראש סדר העדיפויות

מיכל מרים וולדיגר:  זה כבר נמצא שם וכן הוקצו לזה כספים והמון כספים

מיכל מרים וולדיגר:  אבל יש נתק בין מה שמוחלט לבין מה שקורה בפועל

מיכל מרים וולדיגר:  ואנחנו צריכים לגשר על הפער הזה כמה שיותר מהר

מיכל מרים וולדיגר:       אנחנו נעשה ישיבה נוספת גם בתחום הזה ונכניס בתוכו גם את הפנייה של חה"כ לזימי לדיון מהיר

מיכל מרים וולדיגר:  ואני מקווה מאוד, אנחנו מבינים את הבהילות והצורך לפתור את זה עכשיו ולא לחכות לצו הרחבה שבמקרה הטוב ייכנס לתוקף בעוד חודש ובמקרה הרע עוד מספר חודשים

מיכל מרים וולדיגר:  והלוואי וזה כבר לא יהיה רלוונטי ולכן צריך להקדים את זה כמה שיותר מהר

מיכל מרים וולדיגר:       נחמן, אליך, ברמה האישית

מיכל מרים וולדיגר:  אני מקווה שכן יהיה כאן פתרון

מיכל מרים וולדיגר:  מבחינתי אחרי הדיון אפשר לשבת עם הגורמים הרלוונטיים לראות איך אפשר לעזור במקרה הפרטי

מיכל מרים וולדיגר:  המשרדים, תצאו בבקשה עם קמפיינים, כדי שכל חייל וחיילת וכל תא משפחתי יידע אל מי לפנות, לאן לפנות ואיך לקבל מענה

מיכל מרים וולדיגר:  תודה רבה, שיהיה המשך יום טוב, בשורות טובות